ועדת הכנסת, כנסת 20, פרוטוקול מספר 119, 2016-03-23 09:00

דוד ביטן: אני פותח את ישיבת ועדת הכנסת.

דוד ביטן: הנושא הראשון על סדר-היום: קביעת מכסות הצעות חוק והצעות רגילות לסדר היום של חברי הכנסת לסיעותיהם.

דוד ביטן: כפי שידוע לכם, נושא המכסות הוא בסמכות ועדת הכנסת.

דוד ביטן: ניהלנו ישיבה אחת וקיימנו ישיבה נוספת עם כל הצוות שנקבע.

דוד ביטן: משום מה לא הגעתם לישיבה.

אחמד טיבי: מה שסגרתי איתך.

דוד ביטן: אנחנו שינינו טיפה.

דוד ביטן: אני רוצה להסביר.

דוד ביטן: את השינויים המשמעותיים בעניין של המכסות נעשה בשנה הבאה, לאחר שנבדוק את הנושא של האיסור של המכסות הקיימות.

דוד ביטן: אנחנו גם מנהלים משא ומתן עם הממשלה.

דוד ביטן: אתם יודעים שהממשלה מבקשת להקטין את המכסות.

דוד ביטן: אני מסכים לזה רק בתנאי שהם יתנו לכנסת את הסוכריות שמגיעות לכנסת כי לצערי הרב בכל מה שקשור להצעות חוק פרטיות, מצרים את צעדיה של הכנסת יותר ויותר.

דוד ביטן: על כן הם לא יקבלו ממני את הקטנת המכסות, אלא אם כן אנחנו נעשה שינוי רדיקלי בכל המעמד של הכנסת בנושא של החקיקה.

דוד ביטן: הגיע המצב לידי זה שוועדת שרים לחקיקה מקבלת בזמן האחרון החלטות שאני קורה להן הזויות קצת.

דוד ביטן: מאשרים בתנאי שלא יעשו שינוי בחוק ובתנאי שכל שינוי בוועדות יהיה רק בהסכמת המשרד.

דוד ביטן: זאת אומרת, קושרים לנו את הידיים לגב.

דוד ביטן: הגדילו לעשות ובהצעת חוק שאני הגשתי שקשורה למשרד המשפטים, באו אלי עם דף כדי שאחתום שכל שינוי יעשה רק בתנאי שהם יסכימו.

דוד ביטן: זאת הצעת חוק פרטית שלי.

דוד ביטן: כמובן שגירשתי אותו.

אלעזר שטרן: אני לא מאמין אתה מתפלא.

דוד ביטן: אני מתפלא כי זה החמיר.

דוד ביטן: זה לא היה ככה.

יואל חסון: זה יותר קיצוני מבעבר.

דוד ביטן: לטענתם חברי כנסת חותמים על זה אז מה הבעיה?

דוד ביטן: אמרתי שאני לא אחתום על זה בחיים.

דוד ביטן: הגיע המצב שדווקא בהצעות חוק ממשלתיות הח"כים משנים את זה בוועדות ובהצעת חוק פרטית מקבעים אותך שלא תוכל לזוז מילימטר.

דוד ביטן: אם עולה בדיון בהצעת החוק הפרטית נושא שצריך לשנות, אז למה לא לשנות?

דוד ביטן: אני אומר את זה במפורש ולא מהפה החוצה, תדעו לכם.

דוד ביטן: אני הולך להילחם בוועדת שרים לחקיקה ובכל העניין הזה מלחמת חורמה.

דוד ביטן: עד כדי כך שאם הם ימשיכו לעשות בעיות, אז אנחנו גם נעכב להם את כל החוקים בוועדות.

דוד ביטן: זה אינטרס של הכנסת להתחיל עם הפרדת רשויות אמיתית שאין אותה היום.

דוד ביטן: היום הכנסת לא מחוקקת כלום, זה הכול הממשלה.

דוד ביטן: אז איפה אנחנו?

דוד ביטן: יש גבול לכל דבר.

דוד ביטן: למרות שהליכוד מגיע לו עוד 100 במכסות, קיבלתי את העניין שלא נעשה שינוי רדיקלי בבת אחת.

דוד ביטן: השארנו את המכסות הקיימות, אבל הוספנו מכסה נוספת להצעות לסדר.

דוד ביטן: במכסה השבועית היום יש לליכוד שלושה ולכן היא לא מסוגלת ליישם גם את המכסה.

דוד ביטן: אם זה שלושה, שלושה, שלושה בשבוע ויצא שהממשלה קיבלה את הצעת החוק הפרטית, אז כאילו זה יורד מהמכסה, אבל אי-אפשר להוסיף במהלך השבוע לא הצעה לסדר ולא הצעת חוק.

דוד ביטן: כנ"ל לגבי האופוזיציה.

דוד ביטן: עם כל הכבוד לכללים, אם יש מכסה שגם היא נמוכה, לא יכול להיות שחודש ימים אני רץ אחרי הסיעה שלי לקבל הצעה לסדר, כשיש לי במכסה אפשרויות לעוד 60 הצעות שאני יכול להגיש.

דוד ביטן: אי-אפשר, כי יש שלושה, שלושה.

דוד ביטן: זה לא ימשיך להיות.

דוד ביטן: אנחנו נוכל למלא את המכסה שלנו גם אם אנחנו נגדיל את השבועי באופן סביר.

דוד ביטן: אז נכון, לאור הבעייתיות שאנחנו מאשרים את המכסה הזאת באמצע העונה, לא יהיה ניתן ליישם רטרואקטיבית את כל ההשוואה.

דוד ביטן: על-כן, אני מודע לזה שבפעם הזאת לא נוכל לרבע את המעגל, אבל אנחנו נוכל לשנות את זה באופן סביר.

יואל חסון: אז מה השינוי שאתה מציע עכשיו?

דוד ביטן: תכף אני אגיד.

דוד ביטן: השינוי הראשון הוא שאנחנו יכולים לרבע את המעגל ולהגדיל את המכסה השבועית כדי לקיים את המכסה שלנו באופן סביר, אחרת לא עשינו כלום.

דוד ביטן: זה שינוי רדיקלי.

דוד ביטן: זה שינוי שהוא משמעותי מבחינתנו.

דוד ביטן: דבר נוסף.

דוד ביטן: הוספנו עוד מכסה נוספת להצעות לסדר.

דוד ביטן: אני רואה גם את המלחמה שיש על הצעות דחופות.

דוד ביטן: פה אנחנו מאפשרים לסיעות להוסיף עוד מכסה.

דוד ביטן: המכסה הרגילה היא גם להצעות חוק וגם להצעות לסדר, זה נשאר.

דוד ביטן: אבל, הוספנו כך:

<ארבל אסטרחן: אנחנו מדברים עד סוף המושב הנוכחי.

דוד ביטן: עד סוף המושב.

דוד ביטן: עשינו לפי מנדטים.

דוד ביטן: לליכוד תהיה עוד הצעה אחת בשבוע.

דוד ביטן: למחנה הציוני הצעה אחת בשבוע.

דוד ביטן: הרשימה המשותפת ויש עתיד מקבלת עוד הצעה אחת נוספת לסירוגין, כל שבוע סיעה אחת.

אחמד טיבי: אנחנו ויש עתיד?

דוד ביטן: כן, זאת חלוקה לפי מנדטים.

דוד ביטן: אתם תהיו שבוע והם שבוע לסירוגין.

דוד ביטן: זאת אומרת, כל שבועיים תהיה לך הצעה לסדר נוספת שתוכל להגיש.

<ארבל אסטרחן: אם יהיה שבוע עודף, אז הגדולה יותר.

דוד ביטן: אם יהיה בסוף לא זוגי - - -

אחמד טיבי: אני רוצה שיירשם מי גדול יותר.

דוד ביטן: אתם גדולים יותר, ודאי.

אחמד טיבי: גם את המובן מאליו צריך להגיד לפעמים.

דוד ביטן: החלטת ועדת הכנסת היא שסיעת הרשימה המשותפת היא גדולה יותר.

דוד ביטן: מי בעד?

דוד ביטן: אתה רואה, הם לא רוצים להרים ידיים.

דוד ביטן: כולנו והבית היהודי, הצעה אחת לשבוע לסירוגין.

דוד ביטן: ש"ס, ישראל ביתנו, יהדות התורה, מרצ, שהם במנדטים כמעט שווים לליכוד, הצעה אחת לשבוע לסירוגין לכל סיעה.

דוד ביטן: בכל מקרה, אם תיוותר יתרה שבועית, תינתן עדיפות לסיעות לפי גודלן.

דוד ביטן: זה גם נותן מענה למה שמזכירת הכנסת אמרה, שהיא רוצה את זה באופן מסודר.

דוד ביטן: את יוצא לך שאת יודעת בדיוק - - -

ירדנה מלר-הורוביץ: אני את העבודה שלי יודעת.

דוד ביטן: לאור העובדה - - -

<קריאה: זה יעמיס המליאה, בטח.

דוד ביטן: לא יעמיס כלום.

דוד ביטן: תפסיקו כבר עם העומס הזה.

ירדנה מלר-הורוביץ: אתם רוצים לעבוד, זה בסדר.

דוד ביטן: נכון.

שולי מועלם-רפאלי: באנו לעבוד.

דוד ביטן: זה כבר עניין שלנו.

ירדנה מלר-הורוביץ: אנחנו דרג ביצועי, נעשה מה שתחליטו.

דוד ביטן: יש הצעות לסדר שהציבור הרחב רואה אותן ומעבירים לפייסבוק.

דוד ביטן: זה לא משנה כמה חברי כנסת נמצאים במליאה, כל אחד עושה את השיקולים שלו.

דוד ביטן: הוא מציג את הנושא, הציבור הרחב רואה את ערוץ 99, הוא יכול לעשות עם זה את יחסי הציבור שלו.

דוד ביטן: זה לא רלוונטי.

דוד ביטן: לאור העובדה שהמכסה השבועית מקשה על ניצולן המכסה למושב, כל שיאה תהיה רשאית לחרוג באופן סביר מהמכסה השבועית כדי לנצל את מכסתה למושב.

דוד ביטן: מאחר שחלק מהתקופה כבר חלף לפני החלטת ועדת הכנסת, ברור שבמושב זה לא ניתן לנצל את כל המכסה ובמקרה של מחלוקת עם המזכירות זה יבוא לדיון בוועדת הכנסת ולאישורה.

דוד ביטן: זאת ההצעה שלנו, להשאיר את המכסות הקיימות כרגע ולהוסיף מכסה נוספת להצעות לסדר לפי החלוקה שאמרנו.

דוד ביטן: כל אחת מהסיעות תוכל להוסיף על המכסה השבועית כדי להגיע למכסה האמיתית שלה, ולא בלופים של מכסות שאי-אפשר ליישם אותם בכלל.

דוד ביטן: דבר שני.

דוד ביטן: ב-2017 אנחנו נשתדל לעשות מכסה אחת להצעות חוק ומכסה אחת להצעות לסדר.

דוד ביטן: זאת אומרת, שלא יהיה מצב שזה יהיה מעורבב.

דוד ביטן: אז כל סיעה תוכל לכוון את צעדיה כמו שצריך.

דוד ביטן: את זה אני רוצה להביא להצבעה.

דוד ביטן: אם יש מישהו שרוצה להתייחס, בבקשה.

יואב קיש: מילה אחת ברשותך.

יואב קיש: אני רוצה להצטרף בכל הכוח למה שאמרת בנושא ועדת שרים לחקיקה.

יואב קיש: אני מודה שלי לא הביאו נייר לחתום עליו על התחייבות.

דוד ביטן: הוא אמר שחברי כנסת חותמים.

יואב קיש: אבל, למשל, אומרים לך שהצעת חוק שלך תעבור אבל לפני זה היא תחכה לוועדה מצומצמת של שמרד המשפטים שצריכה להחליט.

דוד ביטן: שנה לוקח לה לדון.

יואב קיש: זאת התנהגות לא קבילה.

יואב קיש: אני אומר לך, את כל הגיבוי וכל הכוח כדי שהעסק הזה ייפסק.

יואב קיש: אי-אפשר להיות עריץ כמו שהם מתנהגים ואנחנו נילחם בזה.

ישראל אייכלר: ועדת השרים היא לא גוף סטטוטורי.

דוד ביטן: היא גוף של הממשלה.

ישראל אייכלר: חבר כנסת שמגיש חוק, לא צריך אישור שלה.

ישראל אייכלר: היא ועדה פנימית של הממשלה, לקבוע את עמדת הממשלה לגבי הצעת החוק.

ישראל אייכלר: לא רק אנשי האופוזיציה סובלים מוועדת שרים אלא גם חברי הקואליציה.

ישראל אייכלר: מי שלא מקורב לצלחת של הוועדה, יכול לחכות חודשים ושנים.

ישראל אייכלר: לכן אתה צודק במאת האחוזים, שאסור שהכנסת תהיה משותקת על-ידי ועדת השרים.

ישראל אייכלר: דבר שני, לגבי החשיבות של הצעה לסדר-יום.

ישראל אייכלר: אולי יש חברי כנסת שמזלזלים, אבל יש בזה חשיבות בפני עצמה ובעתיד צריך להפריד אותה מהמכסות של הצעות החוק.

ישראל אייכלר: הצעות לסדר זה דבר חשוב מאוד לחבר כנסת ולקשר שלו עם הבוחר.

ישראל אייכלר: הוא מדבר אליו ישירות דרך ערוץ הכנסת ודרך הפרסומים של המאמרים שלו.

ישראל אייכלר: יש לו 10 דקות לנאום ולא רק 3 דקות לגמור וללכת.

ישראל אייכלר: זה מאוד חשוב ואני מחזק את דבריך.

מאיר כהן: רק תחשבו כמה אנשים מציעים ולא מגיעים לזה.

דוד ביטן: יחסית, לא הרבה.

דוד ביטן: אבל זאת בעיה שלהם.

דוד ביטן: אם אתה רוצה, נדבר עם יושב ראש הכנסת שנפרסם בציבור את אלה שמגישים הצעות ולא מגיעים.

דוד ביטן: הם מביישים את הכנסת.

מאיר כהן: והם מקבלים את ההצעות האלה על חשבון מישהו אחר.

דוד ביטן: נכון.

דוד ביטן: אולי נפרסם ואז אולי הם כן יגיעו.

יואל חסון: אני חייב להגיד שאני באמת מתרשם שדווקא הטענות כלפי ועדת שרים לחקיקה מגיעות מצד הקואליציה.

דוד ביטן: זה מצד הכנסת, זה לא משנה אם זה קואליציה או אופוזיציה.

יואל חסון: אתם בעצמכם גם מרגישים את זה וזה יפה שאתם מרגישים ומבינים את הבעייתיות של שנים שיש בוועדת השרים לענייני חקיקה.

יואב קיש: למה לא עשיתם עם זה כלום, יואל?

יואל חסון: אתה צודק.

יואל חסון: קודם כל, אנחנו הרבה זמן לא בשלטון.

יואל חסון: ועדת השרים לענייני חקיקה התחזקה עם השנים, היא לא היתה כזאת "אלימה".

יואל חסון: לצערי, היו פה הצעות חוק שלצערי מנעתם אותן, כמו, לדוגמה, שקיפות בוועדת שרים לחקיקה.

יואל חסון: למשל, הופעה של חברי כנסת בפני ועדת שרים לחקיקה.

דוד ביטן: אמרתי שאנחנו דנים ברפורמה מולם.

דוד ביטן: אחד מהעניינים זה שחברי הכנסת יוכלו להופיע פעמיים בשנה, במושב עצמו, כדי להציג בפני הוועדה הצעות חוק פרטיות.

דוד ביטן: זה יהיה.

דוד ביטן: השרה כבר מסכימה אבל צריכה למצוא את הזמן.

דוד ביטן: זה יהיה, אחרת הם לא יקבלו את הקטנת המכסות.

יואל חסון: קודם כל, היו פה יוזמות על השולחן שלצערי נדחו.

יואל חסון: צריך לשקול אותן.

יואל חסון: אדוני, אתה עשית ועושה רפורמות גדולות בכנסת.

יואל חסון: אם אפשר להשפיע על ועדת השרים לחקיקה, צריך לעשות את זה.

דוד ביטן: אנחנו משתדלים לעשות את בהסכמה.

יואל חסון: אבל יש עוד נקודה שאנחנו כחברי כנסת צריכים לדעת.

יואל חסון: חברים, הרבה פעמים שרים שיושבים בוועדת שרים לחקיקה מצביעים על-פי חוות הדעת של המשרדים.

יואל חסון: לא נעים להגיד, הרבה פעמים המשרדים הם אלה שבסוף קובעים את עמדת השרים.

דוד ביטן: אתה צודק, נכון.

יואל חסון: יש כאן עיוות, שלמעשה הפקידות מנהלת את קבלת ההחלטות בסופו של דבר.

יואל חסון: זה לא שזה לא בסדר, פקידים עושים את עבודתם וצריך את האיזונים והבלמים, אבל השרים צריכים לדעת שהם לא חותמת גומי של חוות דעת שמונחות להם על השולחן בנושאים שלרוב הם באמת לא מבינים וגם אי-אפשר להבין בכל דבר, ומצביעים לפי חוות דעת של המשרד.

יואל חסון: הם מצביעים מבלי לדעת מה החוק אומר ומה ההשלכות שלו.

יואב קיש: זה לא מדויק.

יואל חסון: זה סופר מדויק, תאמין לי מניסיון.

יואב קיש: ישבת שם?

יואל חסון: הייתי יועץ ראש הממשלה, אני יודע מה זאת ועדת שרים לענייני חקיקה, תאמין לי.

יואל חסון: הייתי גם יו"ר הקואליציה, אז אני יודע מה זאת ועדת שרים.

דוד ביטן: בבקשה, אחמד.

אחמד טיבי: תודה רבה אדוני.

אחמד טיבי: אפרופו ועדת שרים לענייני חקיקה.

אחמד טיבי: לא נאמר כאן, אבל כולם יודעים שלעיתים רבות ועדת שרים לענייני חקיקה מאשרת במתכוון לקואליציה ולא מאשרת לאופוזיציה אותן הצעות חוק.

דוד ביטן: יש גם דברים כאלה.

אחמד טיבי: אגב, לא רק בקואליציה הזאת אלא בכל ממשלה ובכל קואליציה.

דוד ביטן: אני רוצה להגיד לך דבר אחד קטן.

דוד ביטן: בדקתי וועדת השרים הזאת לענייני חקיקה היא מאוד פלורליסטית.

דוד ביטן: היא אישרה 120 הצעות חוק פרטיות, 80 של הקואליציה ו-40 של האופוזיציה.

אחמד טיבי: כולן הצעות חוק של חברי כנסת יהודים.

יואב קיש: אושרה הצעת חוק של חנין זועבי לגבי השפה הערבית.

אחמד טיבי: זה בגלל - - -

יואב קיש: תמיד זה בגלל.

יואב קיש: קיבלת דוגמה.

אחמד טיבי: זה בגלל שהיא הצמידה למישהו מהקואליציה.

יואב קיש: וגם הורדת גיל - - -

אחמד טיבי: בגללן מישהו מהקואליציה.

אוסאמה סעדי: הם לא הצביעו על זה.

אוסאמה סעדי: לא הצביעו על ההצעה של חנין.

אחמד טיבי: לא רציתם להצביע עד שבני בגין התערב.

יואב קיש: מה עם גיל הנישואין?

אחמד טיבי: בגלל שמישהו מהקואליציה תפס טרמפ בשני המקרים.

אחמד טיבי: אני רוצה לחזק את מה שאמר חבר הכנסת חסון.

אחמד טיבי: לעיתים בא שר ואומר לך: ההצעה שלך היא הצעה טובה, היא נכונה.

אחמד טיבי: לא רק הוא, גם השרים האחרים.

אחמד טיבי: אלא מה?

אחמד טיבי: המשרד מתנגד.

אחמד טיבי: המשרד זה הפקידות.

אחמד טיבי: לדוגמא, הצעת כביש 6.

אחמד טיבי: אתה חתום עליה, אתה אומר שהיא מצוינת, גלעד ארדן הציע אותה קודם - - -

דוד ביטן: מטפלים בזה.

אחמד טיבי: צריך להצביע.

אחמד טיבי: הציבור סובל עד עכשיו.

אחמד טיבי: אני לא רוצה להסגיר שרים נוספים.

אחמד טיבי: לפחות שלושה ארבעה שרים אמרו לי שזאת הצעה טובה ביותר.

אחמד טיבי: הם אמרו זאת לי ולאיתן כבל.

אחמד טיבי: למה זה לא עובר?

אחמד טיבי: כי הפקידים של משרד האוצר עשו הסכם רע מלכתחילה.

אחמד טיבי: לכן יש כאן שרירות וטוטליטריות של פקידים שמשפיעים על החלטות.

דוד ביטן: מי בעד ההצעה בנושא המכסות, כפי שהקראתי אותה?

דוד ביטן: הצבעה בעד הצעת היו"ר – רוב נגד – אין נמנעים – אין הצעת יו"ר הוועדה לעניין קביעת מכסות הצעות חוק והצעות רגילות לסדר היום של חברי הכנסת לסיעותיהם, התקבלה.

דוד ביטן: תדעו שביום שני הבא אנחנו נביא לדיון עוד רפורמה קטנה ותחשבו על זה בינתיים.

דוד ביטן: היום כל ההצעות לסדר עוברות לוועדות אין יכולת וזמן לדון בכל ההצעות לסדר.

דוד ביטן: לא כל הצעה לסדר צריכה לעבור לוועדה.

דוד ביטן: זה לא רציני שכל דבר עובר לוועדה.

דוד ביטן: אנחנו רוצים להביא רפורמה קטנה שאומרת, שהצעות לסדר לא יעברו לוועדות אלא לנשיאות.

דוד ביטן: הנשיאות תחליט ברוב של במינימום 8 תומכים, כדי שגם לאופוזיציה יהיה מעמד, מה עובר לוועדות ומה לא.

יואב קיש: לא במליאה?

דוד ביטן: לא.

דוד ביטן: המליאה מעבירה את הכול.

דוד ביטן: הנשיאות תחליט מה עובר לוועדה.

דוד ביטן: אם לא יגיעו להסכמה, זה יעבור לוועדת הכנסת כדי שהיא תחליט.

ישראל אייכלר: אפשר יהיה לערער בוועדת הכנסת על החלטת הנשיאות?

דוד ביטן: אנחנו רוצים למנוע - - -

יואל חסון: אבל אדוני - - -

דוד ביטן: זה יעלה לדיון בשבוע הבא.

יואל חסון: בסדר, אבל אני אכין אותך לטיעונים.

אחמד טיבי: יואל, יהיה דיון, אבל אתה צודק.

ירדנה מלר-הורוביץ: אני רוצה לסבר את האוזן.

ירדנה מלר-הורוביץ: התקנון נותן שלוש אפשרויות לדון בהצעה לסדר-היום.

ירדנה מלר-הורוביץ: אחת, זה דיון במליאה, כי זאת הצעה לסדר-היום בדיון במליאה.

דוד ביטן: אבל לא מסתפקים בזה והכול עובר לוועדות.

ירדנה מלר-הורוביץ: יפה.

ירדנה מלר-הורוביץ: אז אם אתם רוצים לקיים דיון במליאה, קחו בחשבון שזה אפשרי, רק זה מחייב סיכום הדיון עם הצעות סיכום והצבעות.

ירדנה מלר-הורוביץ: בדרך-כלל רוצים להימנע מזה אז מעבירים לוועדה.

דוד ביטן: הוועדות לא דנות בכלום.

ירדנה מלר-הורוביץ: אם אתם רוצים לעשות את זה, צריך לדבר עם יו"ר הכנסת כמובן.

יואל חסון: גברתי המזכירה, הבעיה הזאת נוצרת בגלל שהקואליציה לא נמצאת בדיונים ולשרים בדרך כלל אין רוב.

דוד ביטן: יהיה דיון על זה.

דוד ביטן: מה זה משנה קואליציה או אופוזיציה?

דוד ביטן: העובדה היא שהכול עובר ולא דנים באף הצעה לסדר.

דוד ביטן: אני אראה לכם רשימה של הצעות לסדר בוועדות ושום דבר לא נדון.

דוד ביטן: זה יותר טוב?

דוד ביטן: בואו נבחר לנו מההצעות לסדר מה כן לדון.

דוד ביטן: לא אנחנו נחליט, הנשיאות תחליט.

דוד ביטן: הנשיאות כוללת את כל סיעות הבית וצריך יהיה רוב של 8 מול 2.

יואב קיש: כמה יש בנשיאות?

דוד ביטן: עשרה.

דוד ביטן: צריכים להיות 8 כדי להעביר או לפסול.

דוד ביטן: מכל דבר בכנסת הזאת עושים בעיה.

ירדנה מלר-הורוביץ: בכנסת כל דבר משנים.

דוד ביטן: מה זה משנים?

דוד ביטן: את רואה שזה סתם.

דוד ביטן: זה אות מתה העברה לוועדה.

דוד ביטן: מעבירים סתם?

ירדנה מלר-הורוביץ: אז תקיימו דיון במליאה.

דוד ביטן: זה יהיה בשבוע הבא.

יצחק וקנין: אין שום בעיה בכל הצעה לסדר שהיא תלך למליאה.

יצחק וקנין: זה תלוי בהצבעה מליאה.

יצחק וקנין: זה עוד יותר מחזק את שאתה אומר, יואל.

יצחק וקנין: אם יש חמישה - - -

ירדנה מלר-הורוביץ: בהגדרה, הצעה לסדר-היום, זה לסדר-היום של המליאה.

יצחק וקנין: אם רוצים להעביר את זה למליאה, זה תלוי בהצבעה באותו רגע.

יצחק וקנין: גם אם השר יגיד שהוא רוצה ועדה ואנחנו נגבר עליו בהצבעה - - -

דוד ביטן: אני אביא לכם לישיבה הבאה כמה הצעות לסדר תקועות בוועדות.

יצחק וקנין: בזה אני מסכים איתך.

דוד ביטן: אז מה אתם מדברים?

דוד ביטן: מעבירים סתם?

יצחק וקנין: אז אל תעבירו לוועדה.

דוד ביטן: אז לא נעביר.

דוד ביטן: נעביר רק הצעות מסוימות והן באמת יידונו בתוך תקופה מאוד קצרה.

דוד ביטן: <2.

דוד ביטן: פניית יו"ר הכנסת בדבר שינוי בשעת פתיחת ישיבת הכנסת ביום שלישי הקרוב, י"ט באדר ב'התשע"ו- 29.3.16>

דוד ביטן: אנחנו עוברים לנושא הבא: פניית יו"ר הכנסת בדבר שינוי בשעת פתיחת ישיבת הכנסת ביום שלישי הקרוב, י"ט באדר ב', התשע"ו, 29.3.2016.

ירדנה מלר-הורוביץ: בוקר טוב.

ירדנה מלר-הורוביץ: נעשו פניות ליושב ראש הכנסת להקדים את שעת הישיבה ביום שלישי הבא.

ירדנה מלר-הורוביץ: פנו אליו מסיעות שונות.

ירדנה מלר-הורוביץ: הוא כינס את ועדת ההסכמות והם דנו ביניהם.

ירדנה מלר-הורוביץ: אני אפרט.

ירדנה מלר-הורוביץ: כבר עכשיו עשינו סריקה, מה שאנחנו עושים בדרך-כלל לקראת השבוע האחרון של המליאה שבו עושים ניקוי שולחן.

ירדנה מלר-הורוביץ: עשינו סריקה בין הוועדות ואנחנו כבר עומדים לפחות עם 17 הצעות חוק שצריכות להגיע למליאה בקריאות שונות.

ירדנה מלר-הורוביץ: כדי שלא להיגרר לשעות המאוחרות של הלילה, החליט יו"ר הכנסת להיענות לבקשות שהופנו אליו ולבקש מהוועדה להקדים את שעות הפתיחה של המליאה ביום ג' הבא לשעה 13:00.

ירדנה מלר-הורוביץ: זאת הבקשה.

דוד ביטן: אתמול הגענו להסכמה לגבי היום כי אנחנו רוצים לסיים מהר.

דוד ביטן: האופוזיציה תדבר 6 דקות על הצעת חוק פרטית במקום 10 דקות והקואליציה תדבר 4 דקות.

יואב קיש: מה זה 4 דקות?

דוד ביטן: אנחנו רוצים לסיים מהר.

דוד ביטן: מה קרה?

דוד ביטן: תצמצם את הכול ל-4 דקות.

יואב קיש: למה הקואליציה צריכה לסבול מול האופוזיציה?

דוד ביטן: כי מגיע להם יותר.

יואב קיש: אז תעשה 5 ו-5.

יצחק וקנין: יואב, בדרך-כלל הצעה של הקואליציה מאושרת.

דוד ביטן: אני דיברתי על הצעת חוק שלי דקה ורבע.

יואב קיש: למה לעשות הבדל בין קואליציה לאופוזיציה?

יואב קיש: מה קרה?

יואב קיש: הצעות חוק פרטיות של הקואליציה שאנחנו מקדמים הרבה זמן, אז זה כמו 3 דקות של מליאה?

דוד ביטן: 4 דקות.

יואב קיש: נו באמת.

יואב קיש: אז בסדר, תעשה אותו זמן.

יואב קיש: האפליה מפריעה לי.

יואב קיש: תעשה חמש וחמש.

דוד ביטן: תמיד האופוזיציה מקבלת יתרון בדברים האלה.

דוד ביטן: גם במכסות יש לה יתרון.

יואב קיש: לא בהצעת חוק פרטית.

דוד ביטן: באמת, אל תעשו עניין.

דוד ביטן: יש לך הצעה שעולה?

יואב קיש: כן.

דוד ביטן: אני אתן לך דקה ממני.

דב חנין: אדוני היושב ראש.

דב חנין: אני מברך על פנייתו של יו"ר הכנסת.

דב חנין: אני רוצה להציע הצעה טיפה שונה.

דב חנין: אני אגיד מה הטעם של ההצעה שלי.

דב חנין: אני גם עשיתי בדיקה.

דב חנין: אני מתרשם ששבוע הבא אנחנו הולכים לשבוע מאוד עמוס.

דב חנין: אני לא אוהב את המצב שבו נושאים מאוד משמעותיים מגיעים לכנסת בשעה מאוחרת.

דב חנין: חברי כנסת כבר עייפים.

דב חנין: אני לא בא בטענות לאף אחד, אבל לאף אחד כבר אין כוח להשתתף בדיון.

דב חנין: מדובר בנושאים מאוד משמעותיים.

דב חנין: לכן אני מציע, אדוני היושב ראש, ללכת צעד נוסף מעבר לבקשתו של היושב ראש.

דב חנין: זה לתועלת כולנו, זה באמת לא קואליציה אופוזיציה.

דב חנין: אני מציע להקדים את שעת פתיחת הישיבה ביום שלישי לשעה 11:00 ואנחנו נסיים בשעה יותר הגיונית.

דב חנין: את הוועדות אפשר להעביר ליום רביעי שממילא הוא יהיה יום של הסכמות.

דוד ביטן: היתה פנייה של חברי כנסת מהרשימה המשותפת.

דוד ביטן: יכולנו לא להסכים ואז היינו מנצחים בכל הצבעה.

דוד ביטן: לא רצינו לעשות את זה.

דוד ביטן: הם לא יכולים להיות ביום רביעי ולכן העברנו את הכול ליום שלישי.

דוד ביטן: לנו זה לא היה משנה.

דב חנין: ברוח החיובית הזאת, אני מציע להקדים בשעתיים נוספות את פתיחת המליאה.

דב חנין: אנחנו נראה כמה שזה מועיל לכולנו.

דוד ביטן: הדיון הוא רק על יום שלישי.

יואב קיש: דוד זה לא - - -

דוד ביטן: אז הוא לא יבוא, אז תדבר 10 דקות.

דוד ביטן: מה אתה רוצה ממני, באמת?

דוד ביטן: מה העניין הזה?

דוד ביטן: מה אתם נתפסים בכל דקה.

דוד ביטן: יש בקשה של הדתיים אז אתם לא יכולים להתכנס לעניין הזה?

דוד ביטן: מה העניין הזה?

דוד ביטן: כל אחד אוחז לי את המזבח.

דוד ביטן: זה לא לדיון.

יואב קיש: אני רוצה להגיד לך דבר אחד.

יואב קיש: אתה התבלבלת בסיכום.

יואב קיש: אני לא יודע איך אתה הגעת לזה.

יואב קיש: יש המון הצעות של האופוזיציה ומעט של הקואליציה ולכן הסיכום הוא הפוך, 6 דקות לקואליציה.

יואב קיש: זה מה שאמרו לי אתמול.

יואב קיש: אתה ממציא סיכום.

דוד ביטן: מי אמר לך את זה?

יואב קיש: עליזה, מנהלת הסיעה.

דוד ביטן: עם כל הכבוד, זה לא היה הסיכום.

שולי מועלם-רפאלי: לא, יואב.

אחמד טיבי: למה לא לגלות הבנה לדתיים?

דוד ביטן: זה לא היה הסיכום.

דוד ביטן: אני ישבתי, אני יודע מה היה הסיכום.

דוד ביטן: יש שתי אופציות: או שכולם ידברו 10 דקות או שזה יהיה ככה.

דוד ביטן: זה לא לדיון.

יואב קיש: אני רוצה לדבר.

יואב קיש: אין הצבעה על זה?

דוד ביטן: בשביל הצעת החוק שלך, שאתה רוצה לדבר 10 דקות, אתה רוצה שכל הדתיים יגיעו מאוחר.

יואב קיש: אני מבקש זכות דיבור 2 דקות.

דוד ביטן: לא ראיתי דבר כזה.

דוד ביטן: אתה באמת מגזים.

יואב קיש: אני אגיד לך בצורה הכי פשוטה.

יואב קיש: אני רוצה להתחשב בחרדים ובדתיים.

יואב קיש: אתה עשית טעות.

יואב קיש: כמות הצעות החוק הפרטיות של האופוזיציה היא בערך 30 היום.

יואב קיש: אם אתה נותן להם עכשיו עוד 2 דקות - - -

דוד ביטן: אבל אני מוריד 4 דקות.

יואב קיש: אתה לא מקשיב.

יואב קיש: אני יכול לסיים את דבריי?

יואב קיש: תסתכל על כמות הזמן.

יואב קיש: כמות הזמן של הקואליציה זה הצעות בודדות.

יואב קיש: האופוזיציה זה המסה הגדולה.

יואב קיש: הסיכום היה 6 דקות קואליציה ו-4 דקות אופוזיציה.

דוד ביטן: זה לא היה הסיכום.

יואב קיש: תן לי לסיים.

יואב קיש: אין לי בעיה שהכול יהיה 4 דקות לטובת החרדים, אבל לא יכול להיות ש-30 הצעות של האופוזיציה - - -

דוד ביטן: אתה שכנעת אותי לעשות הצבעה.

דוד ביטן: תקשיב טוב.

שולי מועלם-רפאלי: יואב, הסיכום הוא הפוך.

דוד ביטן: הסיכום הוא הפוך.

דוד ביטן: אני אעלה את זה להצבעה ואעשה גם את התיקון הזה עכשיו.

ירדנה מלר-הורוביץ: אני רוצה לומר לדב שאנחנו נענינו לשעה 13:00 כדי בכל זאת לאפשר לוועדות הכנסת לקיים ישיבות באותו יום.

דב חנין: אפשר לתת אישור.

דוד ביטן: אי-אפשר לשנות יותר.

דוד ביטן: עליזה לא תקבע לנו מה יהיה.

דוד ביטן: מי בעד הבקשה של יו"ר הכנסת, שקשורה להסכמים שבין הקואליציה לאופוזיציה?

דוד ביטן: הצבעה בעד - רוב נגד – אין נמנעים - אין פניית יו"ר הכנסת בדבר שינוי בשעת פתיחת ישיבת הכנסת ביום שלישי הקרוב, י"ט באדר ב' התשע"ו- 29.3.16 לשעה 13:00 נתקבלה.

דוד ביטן: מי בעד זה שהיום נתקן את זכות הדיבור במליאה, באופן חד פעמי, ל-6 דקות להצעה של האופוזיציה ו-4 דקות לקואליציה?

יואב קיש: תעשה ארבע וארבע.

דוד ביטן: מי בעד?

דוד ביטן: הצבעה בעד - רוב נגד – אין נמנעים – אין הצעת יו"ר הוועדה לתיקון זכות הדיבור במליאה נתקבלה.

דוד ביטן: עבר פה אחד.

אחמד טיבי: אני מעריך את זה שבאת לקראת הדתיים.

יואב קיש: אני רוצה ארבע וארבע.

דוד ביטן: אתה רוצה שנגמור בשש או שבע בערב?

יואב קיש: אני רוצה לקצר ואומר לך שנעשה ארבע וארבע.

יואב קיש: תפסיקו עם הקשקושים האלה.

יואב קיש: אני אומר לך שיש 30 הצעות פרטיות של האופוזיציה.

יואב קיש: עשית פה טעות ונתת עד שעה מליאה.

יואב קיש: אתה לא מתחשב בחרדים.

דוד ביטן: אבל הם ירדו מ-10 דקות ל-6 דקות.

יואב קיש: הצבעת אז גמרנו.

דוד ביטן: אתה טועה בגדול.

דוד ביטן: זה בין 10 דקות ל-6 דקות.

דוד ביטן: מה אתה מעדיף?

דוד ביטן: אני לא מבין את הטענה שלך.

דוד ביטן: איזה הצעות חוק אתה מביא?

יואב קיש: יש לי שתי הצעות חוק.

יואב קיש: יש לי וי 15 וביטול חוק הסופרים.

יואב קיש: <3.

יואב קיש: בקשה לפטור מחובת הנחה על שולחן הכנסת לפני הקריאה הטרומית של הצעות חוק פרטיות>

דוד ביטן: אני אתן לכולם לדבר רק בלי צעקות, בסדר?

דוד ביטן: אני רואה את תמר זנדברג באה מוכנה לקרב.

דוד ביטן: מי שיעשה בלגאן, אני אעביר אותו לוועדה למעמד האישה.

דוד ביטן: חוץ מההסכם עם הממשלה, שאני שכיושב ראש אני יכול לאשר אחד לאופוזיציה אחד לקואליציה, ועדת הכנסת רשאית לעשות פטור במסגרת החלטה ואז זה לא קשור להסכמים עם הממשלה.

דוד ביטן: אנחנו דנים כעת בבקשה לפטור מחובת הנחה על שולחן הכנסת לפני הקריאה הטרומית של הצעות חוק פרטיות.

דוד ביטן: 1.

דוד ביטן: הצעת חוק הכניסה לישראל (תיקון – ביטול אשרה ורישיון לישיבת קבע למחבלים או למשפחותיהם עקב השתתפות בפעילות טרור), התשע"ו-2016.

דוד ביטן: 2.

דוד ביטן: הצעת חוק הפעלת סמכות תיחום מגורים לתושבי האזור ומשפחותיהם עקב השתתפות בפעילות טרור, התשע"ו-2016.

דוד ביטן: אני רוצה להבהיר מספר דברים לגבי הצעות החוק עצמן ואשתדל לעשות זאת בקיצור.

דוד ביטן: מי שאומר שהצעת החוק הזאת לא תעבור בבג"צ, כנראה לא קרא את הצעות החוק ולא קרה את פסיקת בית המשפט העליון.

דוד ביטן: הצעות החוק האלה אין להן שום בעיה לעבור בבית המשפט העליון.

דוד ביטן: הן חוקתיות מכל צד שהוא.

אוסאמה סעדי: אתה יודע שיש עכשיו בג"צ תלוי ועומד מ-2006 באותו עניין?

דוד ביטן: אני יודע שיש בג"צ רבין שהוא שונה.

אחמד טיבי: הוא נותן לך מידע שלא ידעת.

דוד ביטן: המידע הזה לא רלוונטי כי יש פסק דין שאני יכול לצטט.

דוד ביטן: פה אין פסק דין, יש רק בג"צ שהוגש אז מה הרלוונטיות שלו?

דוד ביטן: אין לו שום רלוונטיות.

דוד ביטן: חוק אחד זה בעניין יהודה ושומרון שמעניק לשר הביטחון אפשרות לתיחום תחום מושב.

דוד ביטן: החוק השני זה במזרח ירושלים, שמעניק לשר הפנים אפשרות לבטל את התושבות.

ישראל כץ: גם לקרובים.

דוד ביטן: גם לקרובים.

דוד ביטן: הם מדברים לא רק על הטרוריסט אלא גם על הקרובים אם הם ידעו או היתה להם שותפות.

דוד ביטן: כל העניין הוא שלא צריך ללכת לבתי משפט, זה עניין מנהלי.

אחמד טיבי: זה כולל שכנים?

ישראל כץ: כולל קרובים.

דוד ביטן: בדרך כלל אצל הערבים כולם גרים באותו בניין.

דוד ביטן: אני לא יודע מה זה שכנים פה.

אוסאמה סעדי: הקטין בן 5 יכול להיות מעורב?

דוד ביטן: תן לי רגע לדבר.

אוסאמה סעדי: קטין קרוב משפחה.

אחמד טיבי: ילדים בגן.

ירון מזוז: אם יש במשפחה מחבל, כל המשפחה מגורשת.

אוסאמה סעדי: קצת היגיון.

ירון מזוז: אם יש מחבל במשפחה, כל המשפחה מגורשת.

ירון מזוז: אם יש מחבל במשפחה, מה אנחנו צריכים את המשפחה פה?

שולי מועלם-רפאלי: כשנרצחת אימא של ילד בן 5 בפיגוע טרור, הילד בן 5 הזה, מה המעמד שלו, אדוני?

שולי מועלם-רפאלי: הוא לא נפגע מפיגוע הטרור שעשה הטרוריסט?

אחמד טיבי: מישהו אמר שהוא לא נפגע?

ירון מזוז: הטרור הרי לא מבדיל בין דם לדם.

ירון מזוז: אתה יכול ללכת בכל מקום ולהיפגע מטרור.

ירון מזוז: אנחנו לא מענישים ילדים.

ירון מזוז: אם יש במשפחה מחבל, כל המשפחה מגורשת.

אחמד טיבי: תגיד, אתה נפלת על הראש?

ירון מזוז: אתה נפלת על הראש?

ירון מזוז: אתה נפלת על הראש.

אחמד טיבי: זה חוק - - -

ירון מזוז: עזוב חוק.

ירון מזוז: אני מדבר מבחינה הגיונית.

ירון מזוז: אם יש מחבל במשפחה, כל המשפחה מגורשת.

אחמד טיבי: אם יש חבר כנסת לא נורמלי בסיעה, כל הסיעה לא נורמלית?

דוד ביטן: תנו לנו לנהל דיון כמו שצריך.

דוד ביטן: סגן השר, אני אוציא אותך.

דוד ביטן: אל תענה לכל מה שהוא אומר.

דוד ביטן: אני מתרה בך פעם ראשונה.

דוד ביטן: אני מבקש לך לא לענות.

דוד ביטן: תנו לי רגע לסיים את ההצגה, מספיק כבר עם זה.

יואל חסון: כל החוק הזה הוא הצגה אחת גדולה.

דוד ביטן: לא, את ההצגה של הדברים.

דוד ביטן: אתם הצגה אחת גדולה.

ירון מזוז: חסון, תרגיע.

יואל חסון: כל החוק הזה זאת הצגה אחת גדולה.

יואל חסון: זה לא יעלה להצבעה במושב הזה.

יואל חסון: אנחנו לא נגד החוק.

יואב קיש: יואל, החוק הזה יעבור.

אלי כהן: יואל, אתה תומך.

יואל חסון: אני לא נגד החוק אני נגד ההצגה הזאת.

יואב קיש: אז תגיד שאתה כן בעד החוק.

יואל חסון: ההצגה הזאת שאתם עושים לציבור כאילו אתם מטפלים בטרור.

דוד ביטן: יואל, אני קורא לך לסדר.

יואב קיש: תגיד שאתה בעד החוק.

שולי מועלם-רפאלי: למה, מה אתה עושה?

שולי מועלם-רפאלי: איך אתה מטפל בטרור?

יואל חסון: זאת הצגה לציבור.

דוד ביטן: יואל, אני לא רוצה להוציא אותך.

דוד ביטן: פעם שנייה אני קורא לך לסדר.

דוד ביטן: אני רוצה להסביר את ההצעות.

דוד ביטן: מדובר בשתי הצעות.

דוד ביטן: בעצם הם נותנים סמכות לשרים לקבוע.

דוד ביטן: זה חוק שנותן הסמכה ואי-אפשר לבטל אותו.

דוד ביטן: הוויכוח עם המערכת המשפטית יהיה במועד הגירוש ולא בקביעה עצמה, באותו מועד של התיחום של המושב, של הקביעה האם חלו הנסיבות או לא חלו הנסיבות.

דוד ביטן: לכן בית המשפט לא יכול בעצם לבטל את החוק הזה.

דוד ביטן: דבר שני, המערכת המשפטית, עם כל הכבוד לה, היא מחויבת ציבורית ומוסרית לעזור לנו להילחם בטרור.

אוסאמה סעדי: אבל יש חוקים.

אוסאמה סעדי: יש אמנות שישראל חתומה עליהן.

דוד ביטן: אל תפריע לי.

דוד ביטן: אני קורא לך לסדר פעם ראשונה.

אוסאמה סעדי: יש אמנות - - -

דוד ביטן: אני קורא לך לסדר פעם שניה, אתה רוצה לצאת?

דוד ביטן: אי-אפשר ככה.

דוד ביטן: אני רוצה להקריא לכם מבג"צ הגירוש של רבין, כשרבין גירש באופן מנהלי 400 מחבלים.

דוד ביטן: בג"צ עשה דיון מאוד רחב בנושא הפרשנות של אמנת ג'נבה ואמנת האג ובסופו של דבר הוא קובע באופן מפורש לגבי סעיף 49 לאמנת ג'נבה אותו מצטטים כל הזמן: "גורע מחובתה של המעצמה המחזיקה לשמירת הסדר הציבורי בשטח המוחזק המוטלת עליה בסעיף 48 לאמנת האג משנת 1907 וגם לא מזכותה לנקוט אמצעים הדרושים לשם ביטחונה היא".

דוד ביטן: זאת אומרת, שמכל כללי הפרשנות, כשקוראים את סעיף 49 לאמנת ג'נבה ואמנת האג, ברור לחלוטין מבחינת פסיקת בג"צ, שאנחנו יכולים לדאוג לסדר הציבורי - - -

אוסאמה סעדי: מה היתה התוצאה של הבג"צ?

אוסאמה סעדי: החזירו אותם.

דוד ביטן: החזירו אותם ללא קשר.

דוד ביטן: בג"צ אפשר, קודם כל, לעשות אתה גירוש.

דוד ביטן: הבג"צ באופן מפורש מפרש את האמנה שמתייחסת לעניין שלא ניתן לגרש שוהים בשטח הכבוש למקום אחר - - -

תמר זנדברג: שטח כבוש?

דוד ביטן: אני קורא את אמנת ג'נבה כרגע.

דוד ביטן: אני מתייחס למה שאתם אומרים- - -

תמר זנדברג: אנחנו יודעים שזה שטח כבוש.

יואב קיש: הוא מתייחס לתפישת ג'נבה.

דוד ביטן: בוודאי שזה לא שטח כבוש.

דוד ביטן: בג"צ אומר שהפרשנות הנכונה היא שניתן לגרש יחידים.

דוד ביטן: הכוונה באמנת ג'נבה היתה לגבי גירוש המוני.

דוד ביטן: לא יכולים לתפוס את כל האוכלוסייה ולגרש אותה לסוריה, למשל.

דוד ביטן: אבל אם יש פגיעה בביטחון ויש מחבלים או משפחות שיודעים - הנוסח של החוק הוא ידיעה או השתתפות בעניין הזה – אז אפשר לגרש אותם גם לפי פסיקת בג"צ, גם לפי אמנת ג'נבה וגם לפי אמנת האג.

דוד ביטן: אז אני לא יודע על מה מדברים במערכת המשפטית.

דוד ביטן: ברור מאליו שהדבר אפשרי, גם מבחינת הדין הבינלאומי וגם מבחינת הדין הישראלי.

דוד ביטן: לכן, לדעתי, אני חושב שהיועצת המשפטית מחויבת מוסרית וציבורית לסייע לנו במלחמה בטרור.

תמר זנדברג: זאת מטרת הדיון, להלך אימים על בג"צ ולהכפיש עוד פעם את מערכת המשפט?

תמר זנדברג: מה הדיון הזה?

תמר זנדברג: זה לא בג"צ פה, זה כנסת.

דוד ביטן: אני לא מכפיש.

יואב קיש: מה הבעיה?

יואב קיש: קשה לך לשמוע את האמת שאין לכם קייס?

יואב קיש: שאתם רק ממציאים המצאות ומונעים מלחמה בטרור?

יואב קיש: מה הבעיה, שהליכוד נלחם בטרור אתם מתנגדים?

יואב קיש: מה קרה, זאת הבעיה שלכם, לשמוע את זה?

תמר זנדברג: ככה אתם נלחמים בטרור?

תמר זנדברג: תתבייש לך.

יואב קיש: כן, גירוש מחבלים ומשפחות זה מלחמה בטרור.

יואב קיש: חד משמעית, זה יגרום להפסקה בהסתה ולסכינאות.

יואב קיש: כן, זאת הדרך.

דוד ביטן: את צריכה להבין שחייבים להרתיע את הטרוריסטים, אין מה לעשות.

יואב קיש: לא ניתן להם לשבת פה אחרי שהם רצחו אותנו, לא ניתן.

יואל חסון: זאת מלחמה בטרור?

יואל חסון: זאת הצגה אחת גדולה.

תמר זנדברג: - - -

ירון מזוז: דוד, תעצור את הדיון ושידברו אחד אחד.

דוד ביטן: אני מנסה.

דוד ביטן: אני רוצה לתת לשר המודיעין, שהוא גם חבר הקבינט והיוזם העיקרי של הצעת החוק הזאת, לומר דברים.

תמר זנדברג: ממתי בא לפה שר לדיון בפטור מחובת הנחה?

דוד ביטן: זאת זכותו.

תמר זנדברג: שרי הממשלה באים לדיון - - -

אוסאמה סעדי: הוא לא יכול ליזום אדוני השר?

אוסאמה סעדי: למה להתחבא מאחורי דוד ביטן?

תמר זנדברג: אתם עושים צחוק מהתהליך הזה.

תמר זנדברג: למה שהוא יבוא?

תמר זנדברג: מה זה?

תמר זנדברג: לשר אין מה לעשות, לבוא לפה לפטור מחובת הנחה?

ירון מזוז: יש לו.

ירון מזוז: תאמיני לי, הוא מטפל בכל כמו שצריך.

תמר זנדברג: מה אתה אומר?

תמר זנדברג: 350 הרוגים בתאונות דרכים, זה יותר מכל הנפגעים מטרור ביחד.

אוסאמה סעדי: במקום שהצעת החוק שלך על תיחום מגורים - - -

דוד ביטן: אני יוזם ההצעה אבל הוא - - -

אוסאמה סעדי: יש סעיף 297 בדבר הוראות ביטחון שקיים היום ומעניק סמכות למפקד האזור פיקוח מיוחד על תיחום המגורים.

אוסאמה סעדי: זה קיים.

דוד ביטן: אני אתן לך להתייחס.

יואל חסון: ההצגה מתוכננת מראש, אתה לא יכול להילחם בזה.

ירון מזוז: יואל, תן לו לנהל את הישיבה.

ירון מזוז: תן לשר לדבר ונתקדם.

ירון מזוז: יואל, בוא נתקדם, השר רוצה לדבר.

יואל חסון: אז הוא רוצה, גם אני רוצה.

יואל חסון: זאת כנסת, עם כל הכבוד.

יואל חסון: זאת לא הממשלה, זאת הכנסת.

דוד ביטן: אני מבקש לתת לשר להתייחס וניתן לכם אחר-כך.

יואל חסון: אנחנו מפקחים על הממשלה.

תמר זנדברג: אדוני השר, פתרתם את כל התחבורה הציבורית?

יואב קיש: מה קרה?

יואב קיש: מדבר פה על טרור עכשיו, מה את קופצת?

יואב קיש: מה העניין?

יואב קיש: מה הבעיה?

יואב קיש: עכשיו הנושא זה טרור.

יואב קיש: היו דיונים בוועדת הכלכלה על תאונות דרכים.

יואב קיש: עכשיו תקשיבי למה שמטפלים.

יואב קיש: סוף סוף הליכוד נלחם בזה, את גם בזה רוצה לפגוע?

תמר זנדברג: - -

יואב קיש: הליכוד נלחם ויגרש משפחות מחבלים.

יואב קיש: תפסיק להילחם.

יואב קיש: אתה בעד החוק או נגד החוק?

יואל חסון: אני בעד החוק.

יואב קיש: אז תפסיק להילחם בנו.

יואב קיש: אל תהיה המחנה המשותף.

יואב קיש: תהיה המחנה הציוני, לא מחנה משותף.

יואל חסון: החוק הזה לא יעלה להצבעה.

ירון מזוז: יואל, אתה לא קובע אם הוא יעלה או לא והוא יעלה להצבעה.

ירון מזוז: זה חוק הכי חשוב שיש היום.

יואל חסון: פה זה הכנסת.

ירון מזוז: תנו לשר לדבר.

ישראל כץ: אני מודה ליושב ראש הישיבה על מתן האפשרות - - -

יואל חסון: אולי השר יגיד לנו מתי זה יעלה להצבעה.

ישראל כץ: העולם ואנחנו חווינו אתמול פיגועים קשים מאוד בבריסל.

ישראל כץ: פיגועים שדעא"ש נטל אחריות לביצועם, גם בשדה התעופה וגם במטרו, טבח ורצח של אזרחים חפים מפשע, מתוך אידיאולוגיה רצחנית שבאה בעצם לקדש מלחמה על הדמוקרטיות המערביות, על התרבות המערבית, שאנחנו חלק ממנה.

ישראל כץ: זה גם מוכיח, אגב, שכל מי שמנסה להצדיק או לתרץ טרור נגדנו, על רקע כביכול ויכוחים אידיאולוגים ואחרים, הוא נמצא על קרקע לא אמיתית, משום שהמלחמה היא מלחמה כוללת.

ישראל כץ: היא לא על יישוב כזה או אחר, היא לא על תיחום גבול כזה או אחר.

ישראל כץ: אחד האמצעים המאוד משמעותיים שיכול להרתיע מפני פיגועים, שאנחנו לא מעוניינים בהם ולמנוע אותם ולייצר הרתעה שתמנע או תפחית זה הנושא הזה של אותן משפחות מפגעים.

ישראל כץ: הוויכוח הזה הוא ארוך טווח אבל אנחנו חייבים לומר לעצמנו ביושר.

ישראל כץ: מי שקורא לבלגים ולאירופאים להחמיר עכשיו באמצעים, לחוקק חוקים ולהתעורר, כדי להיערך מול הטרור שמאיים עליהם מבפנים ומבחוץ - - -

תמר זנדברג: לא הבנתי, זה דיון על בלגיה.

תמר זנדברג: מה זה הדבר הזה?

ישראל כץ: סליחה, קצת תרבות דיון.

דוד ביטן: תמר, מספיק.

דוד ביטן: תגיבי אחר-כך.

ישראל כץ: קצת תרבות, את חברת כנסת.

דוד ביטן: תמר, אני אתן לך להתייחס.

ישראל כץ: קצת תרבות דיון, מה זה הצעקות האלה?

תמר זנדברג: - -

ירון מזוז: דוד, אתה חייב להפסיק ולהוציא אנשים.

ישראל אייכלר: 30 אנשים נהרגו אתמול, תתביישו לכם.

ישראל אייכלר: את לא תסתמי לא את הפה.

ישראל כץ: אני אתמודד עם הצעקות של חברת הכנסת זנדברג.

ישראל כץ: זאת ממש שיטה דמוקרטית מאוד יפה לצעוק.

תמר זנדברג: לא.

תמר זנדברג: אתה ממש דמוקרט אדוק.

דוד ביטן: יותר מכם.

דוד ביטן: אתם על איזו דמוקרטיה אתם מגינים?

דוד ביטן: אתם פוגעים בדמוקרטיה כל הזמן.

ישראל כץ: אני מציע למרצ להפסיק להיות סניף של בל"ד.

ישראל כץ: יותר מידי פעמים לאחרונה אתם מתמזגים איתם.

תמר זנדברג: בסדר, שמענו אותך.

ישראל כץ: תבדלו את עצמכם.

תמר זנדברג: תגיד בוגדים, תגיד.

ישראל כץ: אתם מפלגה ציונית שיש לה שורשים חזקים בארץ הזאת.

תמר זנדברג: אתה אל תיתן לנו ציונים.

יואב קיש: אתם חלק מהמחנה המשותף.

דוד ביטן: גם את נותנת ציונים, אז אנחנו נותנים גם כן.

דוד ביטן: מה הבעיה?

ישראל כץ: אל תביישי את מייסדי מרצ.

תמר זנדברג: מה אתה עושה פה?

תמר זנדברג: ראש הממשלה גנב לך את מסיבת העיתונאים אז באת לפה?

תמר זנדברג: מה זה?

ישראל כץ: מי שקורא לבלגים ולאירופאים לנקוט בצעדים ולחוקק חוקים נגד מתקפת הטרור של דעא"ש שם, חייב לתמוך בחוק לגירוש משפחות מחבלים שמיועד לייצר הרתעה ולמנוע כאן.

ישראל כץ: אנחנו בחזית הרבה יותר משמעותית מאשר האירופאים עצמם.

ישראל כץ: כאן זה נכון כפל כפליים.

ישראל כץ: הדבר הראשון בטרור, זה נכון לגבי האירופאים וגם לגבי האחרון, זה להגדיר מי הוא האויב ומי הוא הטרור.

ישראל כץ: האויב הוא לא כל המוסלמים.

ישראל כץ: האויב הוא האיסלם הקיצוני שנוקט באמצעי טרור כנגד אוכלוסיות כאן, כנגד אוכלוסיות באירופה ובכל העולם.

ישראל כץ: אני חייב לומר שחוקים דומים הונחו גם בעבר.

ישראל כץ: חבר הכנסת יואל חסון הניח חוק כזה מספר פעמים בעבר.

תמר זנדברג: הוא גם היה בליכוד.

תמר זנדברג: אולי הוא יחזור לשם.

ישראל כץ: מאה אחוז, ההשקפות הבסיסיות שלו הן נכונות.

תמר זנדברג: יש לכם משת"פ.

ישראל כץ: אני אומר לכם את זה לאור כל המידע שיש בידיי.

יואל חסון: חברת הכנסת זנדברג, תתחילי להרגיע.

יואל חסון: תחזרי קצת לשורשים ציוניים באמת.

תמר זנדברג: מה אתה אומר?

יואל חסון: עם כל הכבוד, את לא תגדירי מה אני ואיך אני.

יואב קיש: הוא במחנה הציוני ואת במחנה המשותף.

תמר זנדברג: לא הבנתי, אתה מתבייש בזה שהיית בליכוד?

תמר זנדברג: ציינתי עובדה, מה אתה רוצה?

יואל חסון: אני הגשתי את זה כשהייתי בקדימה.

תמר זנדברג: לא אמרתי שהיית חבר כנסת מהליכוד.

תמר זנדברג: היית חבר ליכוד, תהיה גאה בזה.

יואל חסון: הגשתי כשהייתי בקדימה.

יואל חסון: הצעת החוק הזאת תואמת להצעת החוק שאני הגשתי.

דוד ביטן: תמר, אני לא רוצה להוציא אותך.

תמר זנדברג: אז יופי, אז תמחא כפיים.

תמר זנדברג: הרי גם ככה אתם מוחאים כפיים לליכוד כל היום, נכון?

יואל חסון: הגשתי אותה כדי להילחם בטרור.

יואל חסון: אבל עם כל זה, אני לא רוצה לשתף פעולה עם - - -

ישראל כץ: אני בא לכאן לזירה הפרלמנטרית ואני פוגש צווחנות שהיא מונעת אמירת דברים.

תמר זנדברג: אז תתמודד קצת, מה לעשות?

ישראל כץ: אני לא רוצה להתמודד עם צעקות, אני מוכן להתמודד עם טיעונים.

תמר זנדברג: זאת לא דיקטטורה פה.

ישראל כץ: תני לדבר ותדברי אחרי זה.

יואל חסון: זה לא אירוע מסיבת עיתונאים.

תמר זנדברג: אתה נואם נאומים לאומה.

דוד ביטן: תמר, זכותו לנאום כמו שאת נואמת.

תמר זנדברג: פה זאת דמוקרטיה.

יצחק וקנין: תמר, אם אני הייתי מנהל את הדיון הייתי מוציא אותך.

אלי כהן: אדוני היושב ראש, תן לשר להשלים את דבר.

אלי כהן: זה נושא מספיק חשוב, שיוכל לדבר.

יצחק וקנין: מה קורה פה?

יצחק וקנין: את יכולה לומר את דעותייך אבל את לא יכולה - - -

ירון מזוז: דוד, זה לא יעלה על הדעת.

אלי כהן: השר מדבר, שיתנו לו להשיב.

ישראל כץ: הייתי אומר שאנחנו באים נגד טרור דעא"שי אבל כרגע יש פה מלחמה נגד טרור מילולי כמעט.

ישראל כץ: תני לדבר ותשמיעי את הטיעונים שלך אחרי זה.

תמר זנדברג: הו, אני מזילה דמעה.

ישראל כץ: סליחה.

ישראל כץ: יש לך טיעונים חזקים?

ירון מזוז: דוד, אתה חייב שלא יפריעו לשר.

יואל חסון: אבל זה לא אולם מסיבת עיתונאים.

ירון מזוז: יואל - - -

יואל חסון: עושים פה מסיבת עיתונאים.

ירון מזוז: דוד, קח את העניינים לידיים.

דוד ביטן: אוקיי, מספיק.

ישראל כץ: החוק הזה והשילוב של שני החוקים הוא בא לייצר אמצעי מניעה והרתעה ראשונים במעלה נגד טרור.

ישראל כץ: המשפחה שתדע שאם היא היתה מעורבת בידיעה, בגיבוי או בתמיכה, לפני ואחרי, היא תדע שהיא תישא במחיר האמיתי, אז היא תמנע את הפיגוע הזה.

ישראל כץ: אף אחד לא ישכנע אותי שטרור של קטינים, משפחה לא יודעת לבוא ולמנוע טרור.

ישראל כץ: אגב, הטרור גורם לפגיעה בטרוריסטית והכי חמור פגיעה באלה שמותקפים ומזוהים על ידם כמטרה.

ישראל כץ: הרס בתים הוא גם אמצעי שהוא סביבתי, משפחתי - - -

אוסאמה סעדי: זה מונע, אדוני השר?

אוסאמה סעדי: זה עזר?

ישראל כץ: זה מונע הצטרפות יותר רחבה.

דוד ביטן: ברור, עוזר.

דוד ביטן: הראייה שעשינו את התיקון לחוק של מידיי אבנים ועשינו עונש מינימום, 80% מיידוי אבנים ירד.

דוד ביטן: זאת עובדה, על זה אין מחלוקת.

דוד ביטן: אז הגיע הזמן שדברים כאלה יהיו.

יואב קיש: שאני אספר לכם על מקרים שבהם הורים מסגירים - - -

ישראל כץ: הרס בתים הוא אמצעי שמונע הרחבת מעגל אבל הוא לא מספיק.

ישראל כץ: אנחנו חייבים אמצעי נגד הטרור הזה שהוא טרור דעא"שי.

ישראל כץ: הוא טרור שהוא דרך הרשתות, דרך ההסתה, גורר קטינים ואחרים.

ישראל כץ: כל זאת מעבר לטרור שאנחנו נלחמים בו נגד הארגונים וכל הדברים הידועים של המאבק הלאומי שימשיך להתקיים.

ישראל כץ: אני אומר לכם, חברי הכנסת שבאים ממפלגות שמייצגות אוכלוסייה ערבית, חברי הכנסת הערביים.

ישראל כץ: אתם הראשונים שצריכים לתמוך בחוק הזה.

ישראל כץ: אתם יודעים למה?

ישראל כץ: כי אנחנו לא רוצים להרחיב את הסכסוך ולהכליל בו.

ישראל כץ: יש במדינת ישראל 20% מוסלמים.

ישראל כץ: אנחנו רוצים שרובם המוחלט ימשיכו לחיות כאן בדו קיום, בשלום, בפעילות משותפת בתוך מדינת ישראל.

ישראל כץ: אני יזמתי את הרחקת התנועה האיסלמית הצפונית מתוך החוק.

ישראל כץ: כבר בשנת 2000 הגשתי את הצעת החוק.

ישראל כץ: לקח הרבה זמן עד שהבינו שמי שרוצה לחיות עם המתונים, הוא חייב להרחיק את הקיצוניים.

ישראל כץ: אותו דבר גם כאן.

ישראל כץ: מה שאנחנו אומרים לאירופאים נכון לגבינו כפל כפליים.

ישראל כץ: יש כאן אמצעי הרתעה.

ישראל כץ: אף אחד לא משתוקק לגרש משפחה.

ישראל כץ: אנחנו חושבים שברגע שהחוקים האלה ייכנסו לספר החוקים הם ייצרו כבר הרתעה ואם יצטרכו לממש אותה, אחרי פעמיים שלוש הדבר הזה ייפסק לחלוטין.

ישראל כץ: לכן באמת אני מבקש את התמיכה.

ישראל כץ: דוד, יושב ראש הוועדה הוא משפטן מנוסה וגם עשה עבודה משפטית.

ישראל כץ: אני חושב שההישג, שהמחלקה המשפטית של הכנסת אפשרה להניח את החוק, היא מייתרת את הוויכוח המשפטי.

ישראל כץ: עכשיו הוויכוח הוא עקרוני, הוא לגיטימי.

ישראל כץ: מי שרוצה להילחם בטרור יתמוך, מי שיש לו דעות אחרות, שלא יתמוך.

ישראל כץ: אבל אין כאן וויכוח משפטי.

ישראל כץ: עובדה שהחוק הזה הונח.

ישראל כץ: החוק הזה הוא לא בלתי חוקתי.

אוסאמה סעדי: מה, בג"צ לא פסל חוקים?

ישראל כץ: אנחנו לא בבג"צ, אנחנו בכנסת.

ישראל כץ: אנחנו מכבדים את בג"צ.

ישראל כץ: אני רק אומר שהצטרפו לאיזון של החוק הזה נציגים מכל מפלגות הקואליציה וממפלגות האופוזיציה, גם מישראל ביתנו וגם מיש עתיד, גם יושב ראש המפלגה ויושב ראש השב"כ לשעבר יעקב פרי ואחרים.

ישראל כץ: אני בטוח שגם מבין אלה שלא חתומים, לא מעט גם כן יתמכו.

ישראל כץ: זה מראה שיש כאן הסכמה לאומית רחבה של מלחמה בטרור.

ישראל כץ: אני משוכנע שברגע שהחוק הזה יעבור, הוא ירתיע ויהיה אמצעי משמעותי בבלימת המתקפה הזאת שאנחנו לא נאפשר לה לקרות.

ישראל כץ: תודה רבה.

דוד ביטן: תודה רבה.

דוד ביטן: הערה קטנה שהעירה לי היועצת המשפטית.

דוד ביטן: העובדה שהיחידה המשפטית של הכנסת אישרה, זה לא אומר שהיא מסכימה משפטית.

ישראל כץ: היא לא התנגדה.

<ארבל אסטרחן: עוד לא גיבשנו עמדה.

דוד ביטן: אם זאת היתה בעיה חוקתית, הם היו מעירים על זה.

דוד ביטן: אחד מהאופוזיציה ואחד מהקואליציה ידברו וכולם ידברו.

דוד ביטן: הראשון יהיה אוסאמה סעדי, אחריו יואב קיש, אחריו תמר זנדברג, אחריה נאוה בוקר.

דוד ביטן: כבוד סגן השר, אתה גם תדבר.

דוד ביטן: בינתיים המיקרופון שלך מדבר חזק מידי.

דוד ביטן: איך זה יכול להיות דבר כזה?

דוד ביטן: אם אפשר, 3 דקות.

אוסאמה סעדי: אני חושב שמדובר בשתי הצעות שהן כתם שחור לדמוקרטיה ודגל שחור מתנוסס על שתי ההצעות האלה.

אוסאמה סעדי: אני אתחיל בהצעת החוק של תיחום מגורים, שזה הפעלת סמכות תיחום מגורים לתושבי האזור.

ישראל כץ: זה גם לגבי משפחות, זה החידוש בחוק.

דוד ביטן: החידוש הוא שלא צריך כתב אישום, הכול מנהלי.

אוסאמה סעדי: תכף תשמע שאין שום חידוש.

דוד ביטן: אתה אומר שאין.

אוסאמה סעדי: תכף אני אקריא לך את החוק.

אוסאמה סעדי: קודם כל, אי-אפשר שמדינת ישראל תחוקק חוקים בנוגע לתושבים ואזרחים פלסטינים שהם אזרחי הרשות הפלסטינית.

דוד ביטן: אם יש טרור, זכותנו לעשות את זה.

אוסאמה סעדי: אזרחי הרשות הפלסטינית, שיש הסכמים בין מדינת ישראל לבין אש"ף, הם אזרחים תושבי הרשות הפלסטינית.

יואב קיש: במלון פארק בנתניה ההסכמים האלו בוטלו.

יואב קיש: זה המקום שבו הם בוטלו.

אוסאמה סעדי: אז מדינת ישראל ביטלה את ההסכמים עם הרשות הפלסטינית.

דוד ביטן: אני לא חושב שאתה צודק מבחינה משפטית.

אוסאמה סעדי: תכף.

אוסאמה סעדי: דבר שני.

אוסאמה סעדי: אני מפנה אותך, אדוני היושב ראש וכבוד השר, לסעיף 297 לצו בדבר הוראות הביטחון.

דוד ביטן: יש גם סעיף 112 בהתייחסות לבג"צ רבין.

דוד ביטן: על סמך זה - - -

אחמד טיבי: אתה יודע על איזה סעיף הוא מדבר?

אחמד טיבי: תן לו להקריא.

אחמד טיבי: הרי הוא משפטן יותר טוב מכולכם.

דוד ביטן: יכול להיות, אני לא מתחרה.

דוד ביטן: מה זה תחרות מי משפטן יותר טוב?

אחמד טיבי: אולי הוא ישכנע אותך ואנשים אחרים.

אוסאמה סעדי: אני מדבר לאלה שרוצים לשמוע ולהבין שאין היום חוסר בסמכויות.

אוסאמה סעדי: אני לא שמעתי ואף אחד לא שמע, שהצבא ושהרמטכ"ל אמרו שחסרות להם סמכויות להיאבק בטרור.

אוסאמה סעדי: למה היוזמה הזאת לא באה מהממשלה, מהצד של שר הביטחון ומהצד של הרמטכ"ל?

אוסאמה סעדי: אני אגיד לכם למה.

אוסאמה סעדי: כי סעיף 297 לצו בדבר הוראות ביטחון שהכותרת שלו היא: "פיקוח מיוחד ותיחום מקום מגורים".

אוסאמה סעדי: אלי, פיקוח מיוחד ותיחום מקום מגורים, זה בדיוק אתה הצעת חוק.

אלי כהן: אז תתמכו בהצעה, אוסאמה.

אוסאמה סעדי: אבל החוק קיים.

אלי כהן: אז תתמכו.

אלי כהן: אז בואו נאשר את התמיכה.

דוד ביטן: זה חוק שרק המפקד הצבאי יכול - - -

יואב קיש: אז קודם כל אתה אומר שזה חוקי, אין בעיות בבג"צ.

דוד ביטן: זה לשר הביטחון ולא למפקד הצבאי.

דוד ביטן: זה לא יכול להיות תלוי רק במפקד הצבאי.

אוסאמה סעדי: מפקד צבאי רשאי להורות בצו שאדם, כל אדם, יהיה נתון לפיקוח מיוחד.

אוסאמה סעדי: אדם יהיה נדרש לגור בתחומיו של מקום מסוים באזור.

אוסאמה סעדי: זה בדיוק מה שאתה רוצה, אדוני השר, זה כתוב.

דוד ביטן: של מי הסמכות?

אוסאמה סעדי: של מפקד צבאי.

דוד ביטן: אז אנחנו מעבירים את הסמכות לשר הביטחון.

אוסאמה סעדי: זה החוק.

אוסאמה סעדי: אתה רוצה ששר ביטחון יחתום על כל צו?

דוד ביטן: קודם כל, יש הבדל בין חקיקה לבין תקנה שקשורה להחזקת – אתה יודע את זה.

אוסאמה סעדי: דוד, אתם זורים - - -

דוד ביטן: אנחנו לא זורים שום דבר.

דוד ביטן: יש הבדל בין שימוש בתקנות כאלה שהן לשעת חרום, לבין החוק שאנחנו מתייחסים.

דוד ביטן: דרך אגב, מזרח ירושלים לא חלה בתקנה הזאת.

דוד ביטן: אמרתי שיש שתי הצעות חוק.

דוד ביטן: הצעה אחת - - -

אוסאמה סעדי: אני דן בכל הצעה בנפרד.

דוד ביטן: הצעה אחת קשורה למזרח ירושלים והשנייה לגבי תושבי ישראל.

דוד ביטן: ההצעה הזאת לא חלה לגביהם.

דוד ביטן: אתה יודע את זה.

אוסאמה סעדי: אז ההצעה השנייה היא מיותרת.

אוסאמה סעדי: תשאלו את מערכת הביטחון, את שר הביטחון ואת היועץ המשפטי לממשלה.

אוסאמה סעדי: הם יגידו לכם שזה קיים ועוד איך.

אוסאמה סעדי: השתמשו בזה, אדוני השר.

אוסאמה סעדי: היו מקרים שמפקד צבאי שינה את המגורים.

אוסאמה סעדי: לגבי מזרח ירושלים.

אוסאמה סעדי: כשאתם רוצים לשלול אשרה או שהייה, הסמכות הזאת קיימת בחוק הכניסה לישראל על-פי סעיף 11.

אוסאמה סעדי: אבל זה עונש קולקטיבי שמפריד משפחות.

אוסאמה סעדי: חמור מזה, אדוני השר, חבריי חברי הכנסת.

אוסאמה סעדי: אי-אפשר היום לפי החוק הבינלאומי ולפי אמנות בינלאומיות, שישראל חתומה עליהם, לשלול תושבות ולהשאיר אנשים חסרי תושבות.

ישראל כץ: לא מגרשים אותם.

אוסאמה סעדי: לאיפה?

אוסאמה סעדי: לאיפה?

אוסאמה סעדי: לאיפה אתה רוצה לגרש אותם, לסוריה?

אוסאמה סעדי: סוריה תקבל אותם?

אוסאמה סעדי: לרשות הפלסטינית?

אוסאמה סעדי: ללבנון?

אוסאמה סעדי: המדינה השנייה צריכה להסכים.

דוד ביטן: היא לא צריכה להסכים לשום דבר.

דוד ביטן: יש שם מדינה בכלל?

יואל חסון: אוסאמה סעדי מגן על טרוריסטים?

יואל חסון: איך אתה מגן על טרוריסטים?

יואל חסון: איך יכול להיות שאתה מוצא את עצמך מגן על טרוריסטים?

יואל חסון: איך זה יכול להיות.

אוסאמה סעדי: אתה עכשיו בעד החוק?

אוסאמה סעדי: אני לא מבין אותך.

יואל חסון: אני בעד.

ירון מזוז: יואל אתה בעד?

יואל חסון: איך אתה לא תומך בחוק שמגן על נפגעים מטרור?

יואל חסון: גם ערבים ישראלים נפגעים מטרור.

ירון מזוז: טוב מאוד יואל, התעשתת.

יואל חסון: אל תיתן לי ציונים.

יואל חסון: עכשיו אני חושב פעמיים.

ירון מזוז: פעלת, אתה בעד החוק.

ירון מזוז: כל הכבוד, יואל, אנחנו מודים לך.

ירון מזוז: הנה, עוד אחד מהאופוזיציה הצטרף.

ירון מזוז: יואל הצטרף, הוא בעד.

דוד ביטן: זה שאתה אומר שיש חקיקה מסוימת, זה רק מצדיק את הטענה שלי שאין בעיה משפטית להעביר את זה בבג"צ.

דוד ביטן: דבר שני.

דוד ביטן: היכולת שלנו להתמודד מול האמנות הבינלאומיות, יותר חזקה כשיש חוק של הכנסת ולא רק תקנה לשעת חרום.

ישראל כץ: פעם אחת הוא מוטרד שהחוק לא אפקטיבי ופעם שנייה הוא שואל מה המשפחה תעשה בסוריה.

אוסאמה סעדי: סוריה?

אוסאמה סעדי: איך אפשר?

נאוה בוקר: איך אפשר?

נאוה בוקר: איך אפשר לרצוח אנשים?

נאוה בוקר: איך אפשר?

אוסאמה סעדי: אנחנו נגד רצח של אנשים.

יואב קיש: קודם כל, אני מאוד שמח שיש לנו את ההזדמנות לטפל בחוק כזה משמעותי וחשוב, שאני שותף גם בהבאה שלו.

יואב קיש: ראשית, כמה דברים מהמשפחות עצמן של נפגעי הטרור.

יואב קיש: האמת שבמידה לא מעטה, הנושא הזה הגיע מהם.

יואב קיש: הם מרגישים, בצורה הכי אישית, כפי ששמענו מהם, שהם שילמו את המחיר הכי כבד והם רואים את המשפחות של המחבלים, של הרוצחים האלה, משפחות שהיו מעורבות, חלקן בידיעה וחלקן אפילו בתמיכה, ממשיכות את חייהן.

יואב קיש: אז נכון עשינו צעד אחד בהריסת הבתים וזה צעד משמעותי.

יואב קיש: מי שפה טען שזה לא עוזר, אז זה עוזר וראינו גם מקרים של הסגרת מחבלים ורוצחים על-ידי המשפחות שלהם בעקבות חשש מהריסת בתים.

יואב קיש: זה צעד טוב ונכון.

יואב קיש: הצעד הבא הוא צעד הכרחי.

יואב קיש: אני מברך את השר כץ שהוביל את המהלך הזה ואת דוד ביטן.

יואב קיש: כשנפגשתי עם משפחות נפגעי הטרור ופעלתי להוביל חקיקה, אז טענו שזה לא חוקתי, שזה פוגע בדין הבינלאומי.

יואב קיש: אנחנו פה רואים שני דברים.

יואב קיש: חבל שאוסאמה יצא אבל הוא רק עזר וחיזק, כמו שאתה אומר, שבעצם כבר החוק אפשרי וקיים.

יואב קיש: הוא חיזק משפטי.

יואב קיש: בתור משפטן עם ידע רב הוא הראה שהחוק בהחלט ראוי ואין לו שום בעיה.

אחמד טיבי: הוא לא אמר את זה.

יואב קיש: הוא אמר שהחוק קיים.

אחמד טיבי: יש לכם בעיה קטנה בהבנת הנאמר על-ידי משפטן שהוא יותר טוב מכם.

יואב קיש: הוא אמר שהחוק קיים ואנחנו בעניין הזה מקבלים את דעתו.

יואב קיש: אין שום בעיה לאשר אותו גם בבית הזה.

יואב קיש: מילה אחרונה לגבי מה שקוראים לו עונש קולקטיבי.

יואב קיש: זה עוד ניסיון לקעקע את החוק הזה.

יואב קיש: לא מדובר בשום עונש קולקטיבי.

יואב קיש: מדובר בהגדרה של משפחה שמסייעת לאותו רוצח או שבידיעה ולא עצרה אותו.

תמר זנדברג: אז שיעמידו אותם לדין על סיוע.

יואב קיש: לכן מדובר על משפחה שצריכה להיענש.

תמר זנדברג: אז תעמיד אותם לדין.

יואב קיש: לא יכול להיות שהם ימשיכו את חייהם ללא שום שינוי ומשפחות נפגעות הטרור ישלמו את המחיר הכבד.

דוד ביטן: תמר זנדברג, אחריה נאוה בוקר, אחריה אחמד טיבי ואחריו ירון מזוז.

דוד ביטן: מכיוון שלא הפרעת בעשר הדקות האחרונות, יש לך 4 דקות, בניגוד לשאר.

דוד ביטן: נותנים בונוסים למי שלא מפריע.

נאוה בוקר: אין בעיה, אני אתחיל להפריע לך ואז אני אקבל בונוסים.

תמר זנדברג: אנחנו חצי שנה של טרור כשלממשלה אין שום פתרון.

דוד ביטן: זה לא מדויק.

תמר זנדברג: אז אנחנו רואים את ההיסטריה מתחילה להישלף מהשרוול.

תמר זנדברג: ההיסטריה שאומרת שמה שלא הולך בכוח כנראה ילך בעוד יותר כוח ומה שלא בצעד המופרך, הבלתי חוקתי והענישה הקולקטיבית התורן, ילך ככל הנראה בבא.

תמר זנדברג: ואז אנחנו רואים את חבורת השרים מתחרים עם חברי הכנסת.

תמר זנדברג: כששר מגיע לכאן משחרור לחובת הנחה בכנסת, לחוק שלא יעלה היום ואתם יודעים שהוא לא יעלה היום, זה מראה שכל הדבר הזה הוא קרקס אחד גדול.

דוד ביטן: אנחנו יכולים לכנס את הנשיאות ולהעלות לסדר-היום.

דוד ביטן: אם את לא יודעת את זה, אז אני מספר לך.

נאוה בוקר: אז תעשה את זה.

תמר זנדברג: אתם יודעים מה?

תמר זנדברג: זה לא רק הליכוד והבית היהודי מתחרה אחד בשני מי יותר קיצוני.

תמר זנדברג: יש לכם פה להקת מעודדות, של לפיד את בוזי, שמתחרים ביניהם מי מוחא כפיים יותר חזק ומי מהם רוצה להיות יותר ביבי ועכשיו אולי מי רוצה להיות ישראל כץ.

תמר זנדברג: אדוני השר, אני בטוחה שיש לך מספיק דברים להתעסק בהם.

תמר זנדברג: בתאונות דרכים נהרגים יותר אנשים ממה שנהרגו בכל פיגועי הטרור ומלחמות ישראל גם יחד.

תמר זנדברג: אז יפה מאוד שפינית מזמנך לבוא לכאן, להטיף לנו ולהרצות לנו את מסיבת העיתונאים שלך, רק מה, היום בבוקר אמרת ברדיו שאם הבלגים ימשיכו לאכול שוקולד וליהנות מהחיים, כנראה שככה בנימה הצינית הזאת, אתה כל-כך משתתף בצערם שזה מה שהיה לך להגיד - - -

ישראל כץ: מה עוד אמרתי?

תמר זנדברג: אתה כל-כך משתתף בצערם שזה מה שהיה לך להגיד בשם מדינת ישראל להשתתף בצער של הבלגים.

ישראל כץ: את ממש מבישה.

ישראל כץ: יוסי שריד היה מתבייש בך.

ישראל כץ: את יודעת למה?

ישראל כץ: כי אמרתי שאם הם יעשו את זה ולא יעשו דברים אחרים, כמו לאפיין את האויב ולהתארגן נגדו, הם לא יוכלו לנצח את הטרור.

תמר זנדברג: אז בוא אני אגיד לך.

תמר זנדברג: בפרפרזה על דבריך, שאם הבלגים ימשיכו לאכול שוקולד וליהנות מהחיים אני אגיד לך ככה - - -

ישראל כץ: ומה עוד?

תמר זנדברג: אם אתם תמשיכו לטמון את הראש בחול ולהתעלם מהמציאות שאומרים לכם רשאי מערכת הביטחון ואנשי צבא אחד אחרי השני – כולם אומרים לכם דבר אחד: אם אתם תמשיכו להתעלם מזה, מכל הערכות של מערכת הביטחון, מכל המציאות מסביב, מכל מה שקורה בעולם ובישראל, אתם תמשיכו להילחם בטרור כמו שנלחמתם בחצי השנה האחרונה, דהיינו, פיגוע כל יום ואין לכם שום פתרון.

נאוה בוקר: לא, ללכת לנחם בסוכת אבלים של מחבל זה יותר טוב, ברור.

תמר זנדברג: אני שוב פעם מזהירה אותך שאת תתבעי דיבה.

נאוה בוקר: מה את אומרת?

תמר זנדברג: כן, תיזהרי.

נאוה בוקר: מה את אומרת?

נאוה בוקר: בן אדם שמנופף בסכין לעבר שוטרים אז הוא לא מחבל.

תמר זנדברג: אז תעשי את השיקול שלך.

תמר זנדברג: אני מציעה לך לקחת חזרה את הדברים אחרת את תתבעי תביעת לשון הרע.

נאוה בוקר: את יכולה לתבוע אותי, אני לא משקרת.

נאוה בוקר: את היית שם והלכת לנחם.

תמר זנדברג: אני לא אהסס לעשות את זה, תהיי בשקט.

נאוה בוקר: למה היא מכחישה?

ישראל כץ: חברת הכנסת זנדברג, מאחר והתייחסת לדבריי, אני יכול לומר לך שלצערי את מצרפת את מרצ לא למפלגה המאוחדת אלא לפלג של בל"ד במפלגה המאוחדת.

ישראל כץ: אבות מרצ היו מתביישים בך עם הגישה שלך, גם של עיוות האמת וגם של תמיכה אוטומטית באויב.

תמר זנדברג: אדוני השר, אתה יכול להמשיך את זה עד מחר.

תמר זנדברג: אתה יכול עד מחר, עם כל הכבוד.

תמר זנדברג: עם כל הכבוד לך, אין לכם שום פתרון לטרור.

ישראל כץ: הייתם מפלגה ציונית מפוארת פעם.

ישראל כץ: לאן את מביאה את עצמך?

ישראל כץ: את לא מתביישת?

תמר זנדברג: אין לכם שום פתרון לטרור.

דוד ביטן: תצטרפי למחנה המשותף.

ישראל כץ: את לא מתביישת?

ישראל כץ: את לא מתביישת?

תמר זנדברג: אתם מנסים להכות בשמאל, שהוא היחיד שמציע פתרון.

דוד ביטן: איזה פתרון?

דוד ביטן: איזה פתרון?

דוד ביטן: היו מתאבדים, אוטובוסים התפוצצו.

דוד ביטן: על מה את מדברת?

תמר זנדברג: תקשיבו לבכירי מערכת הביטחון.

שולי מועלם-רפאלי: 20 שנה לקחו את הפתרונות שלכם ויהודים לא הפסיקו להירצח.

דוד ביטן: אוטובוסים התפוצצו כשניהלנו משא ומתן לשלום.

תמר זנדברג: תתביישו לכם.

נאוה בוקר: את צריכה להתבייש, כשאת הולכת לנחם אבלים מחבלים.

תמר זנדברג: תשתקי כבר.

נאוה בוקר: אני לא אשתוק, את לא תגידי לי לשתוק.

נאוה בוקר: חוצפנית.

שולי מועלם-רפאלי: 20 שנה מקבלים את ההצעות שלכם ויהודים לא מפסיקים להירצח.

שולי מועלם-רפאלי: 20 שנה הצלחתם להחיל פה את הרעיונות ההזויים שלכם שחותרים תחת קיומה של מדינת ישראל.

תמר זנדברג: על מה את מדברת?

תמר זנדברג: על מה את מדברת?

שולי מועלם-רפאלי: 20 שנה.

שולי מועלם-רפאלי: אנחנו היחידים שמדברים דברים ברורים.

שולי מועלם-רפאלי: אתם תפסיקו לחתור תחת קיומה של מדינת ישראל.

תמר זנדברג: את לא תחנכי - - -

נאוה בוקר: אני רוצה שתעני לי אחת ולתמיד, גברת תמר זנדברג.

שולי מועלם-רפאלי: אתם רוצים מדינת כל אזרחיה.

דוד ביטן: תמר, אני קורא לך לסדר פעם שנייה.

שולי מועלם-רפאלי: מדינת כל אזרחיה לא תהיה כאן, לא תהיה כאן.

דוד ביטן: אני קורא לסדר פעם שנייה.

דוד ביטן: אני רק רוצה לבקש מאחמד טיבי, צרף אותם למחנה המשותף ותגמור עניין.

נאוה בוקר: אני רוצה שהיא תענה לי על שאלה.

דוד ביטן: לא, לא, אין לענות.

נאוה בוקר: היא תענה לי עכשיו והיא לא תגיד לי שאני משקרת.

נאוה בוקר: היא לא תגיד לי שאני משקרת.

נאוה בוקר: את יכולה לתבוע אותי דיבה.

נאוה בוקר: את היית בסוכת אבלים של חיר חמדאן, מחבל שנופך בסכין לעבר שוטרים וצרח אללה אכבר?

תמר זנדברג: את תשבי בשקט ולא תחלקי לי ציונים.

נאוה בוקר: את לא תשקרי.

נאוה בוקר: את לא תגידי לי שאת לא היית שם.

תמר זנדברג: תהיי בשקט ואל תחלקי לי ציונים.

נאוה בוקר: את לא תשקרי, את לא תשקרי.

נאוה בוקר: מי שאת חושבת שאת, תגידי לשתוק בדיון?

תמר זנדברג: אני חברת כנסת בדיוק כמוך.

תמר זנדברג: כעת תשבי בשקט ותדברי על מה שאת רוצה.

נאוה בוקר: אז אל תגידי לי שאני משקרת כי את השקרנית כאן.

תמר זנדברג: אני בוודאי אגיד לך.

נאוה בוקר: את השקרנית.

נאוה בוקר: יש צילומים שלך בסוכת אבלים הזאת.

תמר זנדברג: חברת הכנסת בוקר, אני מציעה לך להירגע.

דוד ביטן: תמר, אני קורא לך לסדר בפעם השלישית.

דוד ביטן: בבקשה להוציא את תמר.

נאוה בוקר: יש גבול.

תמר זנדברג: הוא רוצה שאני אשאר, נכון?

דוד ביטן: את לא נותנת לאף אחד לדבר, מה אני יכול לעשות.

אחמד טיבי: אתם הפרעתם לה.

אחמד טיבי: אתה מוציא אותה אחר-כך?

דוד ביטן: היא בזכות דיבור, היא לא נותנת לה לדבר.

נאוה בוקר: היא אומרת שאני שקרנית?

נאוה בוקר: יש צילומים שלה בסוכה הזאת.

נאוה בוקר: סוכת האבלים של חיר חמדאן.

אחמד טיבי: אבל הוא לא מחבל, הוא נרצח על-ידי המשטרה.

נאוה בוקר: כן, בטח, הוא לא מחבל.

נאוה בוקר: הוא נופף בסכין על השוטרים.

נאוה בוקר: איך אתם לא מתביישים?

ירון מזוז: בושה וחרפה.

דוד ביטן: איך הוא נרצח?

אוסאמה סעדי: את ראית את הסרט?

נאוה בוקר: אני ראיתי את הסרט הזה.

אוסאמה סעדי: הוא הלך ואז ירו בו.

אוסאמה סעדי: רצחו אותו בדם קר.

נאוה בוקר: הוא נופף בסכין, איך אתם לא מתביישים.

אחמד טיבי: רצחו אותו בדם קר.

נאוה בוקר: בושה וחרפה שאתם מגינים על אחד כזה.

נאוה בוקר: אתם צריכים להתבייש.

אוסאמה סעדי: בטח שאנחנו נגן עליו.

אוסאמה סעדי: את צריכה להתבייש להגן על שוטרים כאלה שיורים באזרחים.

דוד ביטן: את רוצה לדבר או לא?

נאוה בוקר: בוודאי שאני רוצה.

דוד ביטן: מספיק סעדי.

נאוה בוקר: יש גבול.

נאוה בוקר: בן אדם מאיים בסכין על שוטרים והם אומרים שהוא לא מחבל.

נאוה בוקר: הוא צועק אללה הוא אכבר ומאיים בסכין, הוא לא מחבל?

אחמד טיבי: ירו בו בגב.

אחמד טיבי: חבורה של שוטרים רוצים ירו בו בגב.

נאוה בוקר: הם לא רוצחים, הם מגינים על עצמם.

דוד ביטן: טוב, אני מאוד מצטער, אני מעביר את זכות הדיבור למישהו אחר.

דוד ביטן: תפסיקי לשאול שאלות.

אוסאמה סעדי: היו ברכב, יצאו וירו בו בגב בדם קר.

דוד ביטן: תפסיקו לשאול שאלות.

דוד ביטן: תדברי, אל תשאלי שאלות.

נאוה בוקר: לא שאלתי שאלות, אני עונה למה שמדברים איתי.

דוד ביטן: תדברי שלוש דקות לעניין הזה.

נאוה בוקר: יש גבול לשקרים.

אחמד טיבי: בגללכם אני מתחרט לפעמים שאני עדיין לא רופא.

דוד ביטן: אה, אתה מתחרט שאתה חבר כנסת.

אחמד טיבי: בגלל הרמה הזאת.

אחמד טיבי: פסיכיאטר הייתי צריך להיות.

נאוה בוקר: אתה תלך לטיפול.

דוד ביטן: מחבל שרצח אנשים, אתה אומר למה ירו בו?

אחמד טיבי: ירדו מהרכב וירו בו בגב.

אחמד טיבי: אתם כועסים על מי שמנחם את המשפחה?

דוד ביטן: אחמד, אני קורא לך לסדר פעם ראשונה.

דוד ביטן: אתה חבר ועדת הכנסת, אני לא רוצה להוציא אותך.

נאוה בוקר: במלחמה כמו במלחמה, מדינה צריכה שיהיו לה כלים כדי להילחם באויב.

נאוה בוקר: כדי להבין מה הצורך שלנו בחוק הזה, אני רוצה לחזור רגע לפיגוע שהיה בקו 185 בארמון הנציג באוקטובר האחרון.

נאוה בוקר: מחבל בן 22 נכנס לאוטובוס, מנסה לחטוף נשק מחייל באוטובוס.

נאוה בוקר: דוקר ושני אזרחים נפצעו באופן קשה מאוד.

נאוה בוקר: שבועיים אחרי זה אנחנו רואים את אימא שלו מתראיינת בטלוויזיה הלבנונית.

נאוה בוקר: לא רק שהיא לא מתחרטת על מה שהבן שלה עשה, היא גם כועסת עליו שהוא לא צירף את אח שלו לפיגוע.

נאוה בוקר: היא שלפה סכין תוך כדי והיא אומרת למצלמה: זה הנשק שאני שומרת עבור הישראלים.

נאוה בוקר: בשידור חי היא אומרת שכל המשפחה ידעה שמוחמד רצה להיות שהיד ולהרוג יהודים.

נאוה בוקר: אז מה?

נאוה בוקר: היא גם מקווה ששני הבנים שלה שנשארו בבית יהפכו לשהידים.

נאוה בוקר: האימא הזאת עדיין נמצאת בבית שלה והיא פצצה מתקתקת.

נאוה בוקר: עם כל הכבוד, בכל יום היא עלולה לשלוח בנים נוספים לרצוח יהודים.

נאוה בוקר: לנו אסור לתת לזה לקרות.

נאוה בוקר: זה מעגל הסתה שמתחיל מהבית ונמשך בבית הספר, בכלי התקשורת, ברשתות החברתיות.

נאוה בוקר: את המעגל הזה אנחנו צריכים לשבור, נקודה.

נאוה בוקר: אי-אפשר להשלים יותר עם התמונות האלה של אימהות של מחבלים שגאות על זה שהבן שלהם רצח יהודים.

נאוה בוקר: יש גבול.

נאוה בוקר: ההצעה הזאת תציל חיים, זה בטוח.

דוד ביטן: אחמד, בבקשה.

דוד ביטן: אתה רוצה לחזור להיות חבר כנסת או שאתה רוצה להיות דוקטור?

אחמד טיבי: אני חבר כנסת אבל רופא במקור.

אחמד טיבי: חבל שאני לא פסיכיאטר.

אחמד טיבי: אדוני היושב ראש.

אחמד טיבי: מאתמול אני שומע שמחה לאיד אצל חלק משרי הממשלה, אצל חלק מחברי הכנסת על הפיגוע הרצחני והנורא בבלגיה.

דוד ביטן: ממי שמעת?

דוד ביטן: אף אחד לא מרוצה מזה שזה קורה.

אחמד טיבי: אתה לא דובר הממשלה.

דוד ביטן: לא שייך, אבל אני מכיר את השרים.

אחמד טיבי: יש שמחה לאיד דרך ההתבטאות - - -

דוד ביטן: אז אנחנו אשמים שמוסלמים התפוצצו בבלגיה, זה מה שאתה אומר.

אחמד טיבי: אני קורא אותך לסדר פעם ראשונה.

דוד ביטן: סגן יושב ראש אתה במליאה, לא פה.

אחמד טיבי: תאפשר לי להמשיך לומר את הדברים שלי בלי להפריע לי.

דוד ביטן: השמחה לאיד היא מעשה בזוי, שפל, בלתי אנושי ומי שעשה את זה צריך להתבייש.

דוד ביטן: מה עוד, שהקישור שנעשה בין דעא"ש לבין פלסטינים הוא בזוי עוד יותר.

דוד ביטן: גם הנאום של ראש הממשלה וגם חלק מהשרים שהמשיכו אחריו עשו את המעשה הנורא.

דוד ביטן: דעא"ש הוא ארגון רצחני בעל מאפיינים פשיסטים שישראלי היא לא על לוח המטרות שלו, ממש לא.

דוד ביטן: בינתיים הוא הורג יותר מוסלמים ויותר ערבים מאשר כל קבוצה אחרת.

דוד ביטן: הוא עושה מעשים נוראיים ורצחניים, לא חשוב מה זהות הנרצחים והקרבנות שלו.

דוד ביטן: גינינו את הפיגוע באיסטנבול שבו נרצחו שלושה אזרחים ישראלים ואזרח איראני וכך גם אתמול בבלגיה.

דוד ביטן: אבל אני אומר לכם, שאני מרגיש גועל נפש מהשמחה לאיד שהיתה פה אתמול.

דוד ביטן: היתה שמחה לאיד אצל רבים בארץ.

נאוה בוקר: למה לא עונים לו?

דוד ביטן: אני לא רוצה להפריע לו, ניתן לו לדבר.

אחמד טיבי: גם כשהדברים שלי לא נוחים - - -

דוד ביטן: מה לא נוחים?

דוד ביטן: אנחנו אשמים שהמוסלמים הפכו להיות סכנה בכל העולם?

דוד ביטן: טרוריסטים בכל העולם המוסלמים, זה מה שקורה.

אחמד טיבי: לגבי הצעת החוק הזאת.

אחמד טיבי: באווירה הקיימת כיום בכנסת הנוראה הזאת, גם אם הייתם מביאים הצעה למנוע ממשפחות אספקת חמצן, היא היתה מתקבלת.

אחמד טיבי: האווירה המתלהמת כאן בכנסת, לדעתי היא יותר קשה מאשר ברחוב, או שהיא מזינה את הרחוב.

אחמד טיבי: יש כאן תחרות, גם בין שרים, גם בין שר לראש ממשלה, מי יציע את החוק הזה?

אחמד טיבי: מי יותר רטוריקן בהצעות נגד פלסטינים?

אחמד טיבי: לגרש פלסטינים לסוריה פתאום.

אחמד טיבי: לכן יכול להיות שההצעה לפטור מחובת הנחה תתקבל בכנסת, אבל הדבר המצער ביותר זה התמיכה מהספסל בהצעה הזאת על-ידי יש עתיד והמחנה הציוני.

דוד ביטן: תודה.

דוד ביטן: אז רק, אחמד, שתדע, שזכותנו להגן על עצמנו מפני הטרור שהפלסטינים עושים אותו.

דוד ביטן: דרך אגב, אנחנו לא שמחים לאיד משום פעולת טרור, אבל העובדה שהאיסלם הפך להיות לבעיה עולמית זה לא סתם.

אחמד טיבי: היא בעיה שלי לפני שהיא שלך.

אחמד טיבי: זאת בעיה שלנו לפני שהיא שלך.

דוד ביטן: אין פה שום שמחה לאיד.

אחמד טיבי: לפרוטוקול, חיר חמדאן נרצח בדם קר בגב.

נאוה בוקר: הוא לא נרצח.

נאוה בוקר: הוא ניסה לרצוח שוטרים, איך אתה לא מתבייש?

נאוה בוקר: עוד פעם אתה חוזר לזה.

נאוה בוקר: איך אתה לא מתבייש להגיד דבר כזה.

אחמד טיבי: ירו בו בגב - - - היה אדם ערבי מזדמן והדברים שלך מבישים את הרמה שלך.

אחמד טיבי: תתביישי לך.

נאוה בוקר: תתביישי לך.

ישראל כץ: מאחר והאשמת את הממשלה, הדברים חייבים להיות ברורים.

ישראל כץ: יש השתתפות עמוקה בצער.

אחמד טיבי: חלק מהדוברים.

ישראל כץ: כאשר ראש הממשלה ואני נשאלים, אז אנחנו אומרים שאי-אפשר להפלות בין טרור לטרור ובין מניע למניע.

ישראל כץ: יותר מזה, האירופאים צריכים להגדיר את הטרור כטרור איסלמי קיצוני כדי שיוכלו לטפל בו באופן סלקטיבי.

ישראל כץ: זאת האמירה שלנו והיא נכונה שם והיא נכונה גם כאן, כי אתה גם לא מוכן לקבל את זה.

ישראל כץ: אתה מנסה לייחד ולמצוא תירוצים והסברים לטרור: שם ירו בו בגב, שם עשו לו.

אחמד טיבי: אזרח.

ישראל כץ: יש חיילים ויש שוטרים שמייצגים גם אותך ונלחמים בטרור תוך סכנת חיים.

אחמד טיבי: הם יורים באזרחים.

ישראל כץ: הם עושים בצורה הכי מוסרית בעולם את המלחמה הזאת כדי להגן גם עליך.

ישראל כץ: המפלגה שלך תמכה בחיזבאללה.

אחמד טיבי: אדוני השר, חוק מיוחד לתושב כפר כנא שירו בו בגב?

ישראל כץ: חבר הכנסת טיבי, אתה חלק מהרשימה המאוחדת?

ישראל כץ: אתם תמכתם בחיזבאללה וגיניתם את ערב הסעודית ואת המפרצויות על זה שקראו לחיזבאללה ארגון טרור, כי זה עלול לעזור למדינת ישראל.

אחמד טיבי: אגב, לרשימה שלנו, אני אומר לפרוטוקול, קוראים הרשימה המשותפת.

אחמד טיבי: גם אי הכרת השמות של ערבים – לאחמד אתם קוראים עלי, מחמוד.

ישראל כץ: סליחה, אתה לא ברשימה המשותפת?

אחמד טיבי: אתה אומר מאוחדת.

דוד ביטן: ירון מזוז, בבקשה.

ירון מזוז: אני רוצה לתת לשר שיסיים.

דוד ביטן: פתאום השתתקת.

ירון מזוז: אני רוצה שיתנו לי לדבר כמו שנתתי להם לדבר בשקט.

ירון מזוז: אדוני השר, כבוד השר ישראל כץ, מכובדי יושב ראש הוועדה ביטן.

ירון מזוז: אני חושב שמדובר בכלי הרתעתי ממדרגה ראשונה.

ירון מזוז: מאחר ואין מודיעין אפקטיבי נגד מפגע בודד, אנחנו חייבים להפעיל לחץ על משפחות המחבלים.

ירון מזוז: החוק הזה חייב להיות מקודם במהירותה האפשרית ולכן חייבים לתת לו את הפטור מחובת הנחה ולקדם אותו בשבוע הבא עוד לפני הפגרה.

ירון מזוז: טרור זה טרור, לא משחקים בטרור.

ירון מזוז: מחבלים זה מחבלים.

ירון מזוז: אם למחבל לא אכפת מחייו שלו, עלינו לדאוג שהוא יחשוש לחייו של הוריו.

ירון מזוז: לפני מספר חודשים עוד התרעתי ואמרתי – קיש, אתה מוכן לשבת?

יואב קיש: לא, אני לא רוצה לשבת.

ירון מזוז: שב או שתצא החוצה.

ירון מזוז: אנחנו הקשבנו לכם, תשבו ותקשיבו.

ירון מזוז: עוד לפני כמה חודשים הפרעתי שכל מי שמתעסק בטרור ותומך בטרור לא יכול להיות לא בכנסת ולא במדינה.

ירון מזוז: אני חושב שזה חוק שנחוץ להעביר אותו עוד לפני הפגרה.

ירון מזוז: שיבינו שכל מי שמתעסק בטרור לא יהיה במדינת ישראל.

דוד ביטן: אלי כהן ואחריו אלעזר שטרן.

אלי כהן: אדוני היושב ראש, אני אהיה קצר מאוד.

אלי כהן: מדובר בצעד הרתעתי ממדרגה ראשונה, לדעת כל גורמי הביטחון.

אלי כהן: אין ספק שהצעד הזה יגרום גם למשפחות המחבלים לרסן את אותם אלה שאמורים לצאת לפני אותה פעילות.

אלי כהן: כל מחבל צריך לדעת שלא רק שהוא עשוי לשלם בחייו אלא גם משפחתו תיפגע, כפי שגם המשפחות של נפגעי הטרור נפגעות.

אלי כהן: אני חושב שהצעד הזה נעשה בעוד מדינות רבות ואני רואה שיש פה תמיכה רחבה בכל הבית.

אלי כהן: אדוני היושב ראש, משפט אחרון.

אלי כהן: אני יודע שיש לך נחישות, אני יודע שאתה יודע להוביל דברים.

אלי כהן: בשבוע הבא הכנסת יוצאת לפגרה.

אלי כהן: יש לנו משימה להעביר את זה לא רק בקריאה ראשונה אלא בקריאה שנייה ושלישית עד שבוע הבא.

אלי כהן: אנחנו יוצאים לפגרה, חג הפסח לפנינו ואנחנו צריכים להעלות את רמת הביטחון של האנשים.

אלי כהן: אם נצטרך להישאר כאן עד שעות הלילה המאוחרות נישאר, העיקר שביום רביעי הבא החוק הזה יאושר בקריאה שלישית.

אלי כהן: תודה.

אלעזר שטרן: קודם כל אני רוצה למחות על מה שאמר חבר הכנסת טיבי על השוטרים.

אלעזר שטרן: הם לא צמאי דם, הם לא רוצחים.

אחמד טיבי: אלה שירו בחיר חמדאן היו שוטרים צמאי דם, שהתוצאה היא בקבר עכשיו.

נאוה בוקר: אתה חוזר על אותו דבר.

אחמד טיבי: על אותו דבר.

אחמד טיבי: מי שירה בחיר חמדאן הוא רוצח.

נאוה בוקר: כן, הוא ממש היה אדם - - -

אחמד טיבי: הוא נרצח בדם קר, צמא דם והוא לא נשפט כי הוא יהודי, זאת הסיבה.

אלעזר שטרן: אין לנו שוטרים צמאי דם.

אחמד טיבי: חוץ מאלה שהורגים ערבים.

דוד ביטן: תפסיקו את הטרור אז לא נצטרך חוקים.

דוד ביטן: אתה לא מבין את זה?

אחמד טיבי: זה לא טרור.

נאוה בוקר: זאת היתה הגנה עצמית, זה הבדל בינינו לביניכם.

דוד ביטן: תפסיקו את הטרור ואז לא נצטרך שום חוק, לא גירוש ולא משהו אחר.

נאוה בוקר: אנחנו נותנים לגיטימציה להגנה עצמית.

אחמד טיבי: אגב, אני אוהב את העובדה שחברת הכנסת בוקר - - -

דוד ביטן: שטרן, אתה רוצה לדבר או לא? היית אלוף בצה"ל, אז הוא מפריע לך לדבר?

אלעזר שטרן: אני אגיד רק מה הוא מפריע לי.

אלעזר שטרן: לפני רגע הוא אמר שאנחנו לא יודעים את השמות שלהם והוא שואל את נאוה בוקר איך קוראים לה.

נאוה בוקר: הוא לא זוכר את השם שלי אפילו.

אחמד טיבי: אתה לא מכיר אותי?

אחמד טיבי: אני מכיר את השמות שלכם אחד אחד.

אלעזר שטרן: אני רוצה להגיד את זה עוד פעם.

אלעזר שטרן: אין לנו שוטרים, בוודאי לא חיילים, לא צמאי דם ולא רוצחים.

אלעזר שטרן: יש לנו מוסדות, שאם מישהו ירה במישהו כשלא היה צריך להרוג אותו, יודעים לחקור את זה כמו שצריך.

אלעזר שטרן: טרור הוא טרור הוא טרור, אני מציע לא לעשות הבדלים.

אלעזר שטרן: מה שעושה טרור, הוא בועט בכל המוסכמות של העולם הנורמלי הנאור.

אלעזר שטרן: אחמד, דרך אגב, אני מקבל את מה שאתה אמרת, שאתם הכי סובלים מזה, בהקשרים של ההכללות של המוסלמים.

אלעזר שטרן: דווקא בגלל זה - - -

אחמד טיבי: דעא"ש הוא אויב שלנו יותר משלך.

אלעזר שטרן: אני מקבל אבל דווקא בגלל זה אני לא מבין למה אתם מהססים בלגנות כל פעולת טרור.

אלעזר שטרן: דעא"ש לא המציא את הטרור.

אלעזר שטרן: דעא"ש לקח את הטרור ממקום אחר.

אלעזר שטרן: דווקא כיוון שאני מכבד אתכם גם באופן אישי, אז אני חושב שהניסיון לעשות הבדלים בין טרור לטרור הוא מאוד בעייתי.

אלעזר שטרן: כמו שכבר האשימו פה את מפלגת יש עתיד שתומכת בחוק הזה, אני רוצה לומר שאני סומך על זה שבתהליך החקיקה זה לא יהיה דבר מכליל.

אלעזר שטרן: זאת אומרת, לא כל משפחה באופן אוטומטי - - -

דוד ביטן: יושב ראש יש עתיד חתם לאחר שתואם איתו הנוסח.

דוד ביטן: זה רק מי שיודע או שיש לו השתתפות מסוימת.

דוד ביטן: דרך אגב, יש שם זכות טיעון בפני ועדה.

אוסאמה סעדי: מה זכות טיעון?

אוסאמה סעדי: אין אפילו ביקורת משפטית.

דוד ביטן: יש גם בית משפט, אנשים מגישים בג"צ.

אוסאמה סעדי: איפה זה כתוב?

דוד ביטן: זאת זכות מוקנית להגיש בג"צ בעניין הזה.

דוד ביטן: אתה הרי משפטן טוב.

דוד ביטן: אתה יודע שיש זכות מוקנית להגיש בג"צ.

אוסאמה סעדי: למה אין ביקורת בחוק.

דוד ביטן: יש זכות שימוע בחוק, מה אתה אומר?

אוסאמה סעדי: מה זכות שימוע?

אוסאמה סעדי: זה מספיק השימוע?

אוסאמה סעדי: קראתי את החוק.

דוד ביטן: אז אם קראת אז אתה יודע.

אוסאמה סעדי: איפה יש ביקורת שיפוטית.

דוד ביטן: ביקורת שיפוטית זאת זכות מותנית.

דוד ביטן: על כל צעד מנהלי אפשר להגיש לבית משפט.

דוד ביטן: לא צריך לכתוב את זה.

אוסאמה סעדי: צריך אישור של בית המשפט.

דוד ביטן: היום זכות העמידה היא זכות כוללנית.

דוד ביטן: אין שום בעיה להגיש בג"צ היום.

דוד ביטן: הוא הצד הנפגע, אז בטח הוא יכול להגיש.

דוד ביטן: גם זכות העמידה הישנה הוא עומד בה.

דוד ביטן: אתה יודע את זה.

אלעזר שטרן: אוסאמה, אני חושב שאנחנו כמדינה דמוקרטית נורמלית לא יכולים להשלים עם זה שאחרי פעולת טרור משפחות שאין עליהן שום איום, חוגגות את פעולת הטרור.

אוסאמה סעדי: אתה יכול לטפל בזה בחוק?

אוסאמה סעדי: החוק יכול לטפל בזה?

אוסאמה סעדי: למה צריך לגרש אותם?

אוסאמה סעדי: אם מישהו עבר על החוק, תחקור אותו, תגיש אותו לבית משפט.

אוסאמה סעדי: למה צריך עונש קולקטיבי.

אוסאמה סעדי: מישהו עבר על החוק?

אוסאמה סעדי: טיפל בזה.

אלעזר שטרן: את המשמעות של עונש קולקטיבי אני מקבל.

דוד ביטן: אני רוצה להגיד לך שאנחנו מאוד מעריכים את יש עתיד שהצטרפה לחוק הזה.

אלעזר שטרן: אנחנו לא צריכים הערכה.

אלעזר שטרן: אני מציע שלא תעשו לנו מבחנים של לאומיות, של נאמנות ולא של כלום.

אלעזר שטרן: אני בטוח שבחוק הזה יישמר האיזון הראוי בין הרתעה לבין הכללה.

ישראל כץ: אני חייב לומר לך בעניין זה.

ישראל כץ: גם מול יאיר לפיד באופן אישי, המילים סוכמו ותואמו.

ישראל כץ: יש כאן הליך ברור, ששר הביטחון או שר הפנים בטרם הגירוש הוא עושה שימוע.

ישראל כץ: גורמי הביטחון יביאו את המידע.

ישראל כץ: חלק מהמידע הוא גלוי.

ישראל כץ: משפחות שחוגגות ומסיתות הן חלק מהדבר הזה.

אוסאמה סעדי: אז טפל בזה, אדוני השר.

אוסאמה סעדי: יש משטרה?

אוסאמה סעדי: יש תביעה?

אוסאמה סעדי: יש יועץ משפטי?

אוסאמה סעדי: אם יש משפחה שעברה על החוק אתה יכול לטפל במשפחה הזאת.

אוסאמה סעדי: למה צריך לחכות לגרש אותם?

אוסאמה סעדי: יש חוק הסתה, יש עבירת הסתה, למה צריך לגרש?

ישראל כץ: אם יש לך ספקנות לגבי האפקטיביות, אני מבטיח לך שמהר מאוד תראה משפחה מובלת מעבר לגבול הסורי ותבין שהחוק עובד.

ישראל כץ: יפסיקו כבר עם כל העמדת הפנים.

ישראל כץ: אתה בא ומדבר בשם הערכים ליברליים והומניים, בדיוק כמו בבלגיה.

ישראל כץ: אנחנו רוצים להילחם בטרור ולמנוע טרור והמשפחה היא מכשיר ראשון במעלה בחינוך, בשותפות, בתמיכה בטרוריסטים האלה ואנחנו נעצור את זה.

אוסאמה סעדי: בבית המשפט העליון זה לא יעבור.

אחמד טיבי: מה עשיתם עם הרוצח של רבין?

אחמד טיבי: הענשתם את המשפחה?

אחמד טיבי: נתתם לרוצח של רבין להתחתן ולהביא ילדים.

ענת ברקו: אנחנו מגנים אותם.

נאוה בוקר: זאת לא תופעה אצלנו, אצלכם זאת תופעה.

נאוה בוקר: זה מקרה בודד.

אחמד טיבי: שרת המשפטים - - - יש משפחות ויש משפחות.

דוד ביטן: אחמד טיבי, אני קורא לך לסדר בפעם השנייה.

דוד ביטן: אתה יודע עורך דין סעדי שבחוק הזה יש שימוע.

אוסאמה סעדי: זה לא מספיק.

דוד ביטן: יש זכות לפנות לבית משפט ומספיק עם השקרים האלה לגבי החוק הזה.

דוד ביטן: האחרונים ידברו כל אחד שתי דקות.

ישראל כץ: שלא יבצעו טרור, אז לא צריך לעשות שימוע או גירוש.

דוד ביטן: חברת הכנסת שולי מועלם, בבקשה.

דוד ביטן: שולי, מיקי וענת.

שולי מועלם-רפאלי: אני רוצה להחזיר את השיח להתחלה.

שולי מועלם-רפאלי: יש פה מלחמה על קיומה של מדינת ישראל.

שולי מועלם-רפאלי: זאת מדינה יהודית ודמוקרטית ולא מדינת כל אזרחיה, חבריי מהרשימה המשותפת.

שולי מועלם-רפאלי: זה טרור שיש לו מטרה אחת, להשמיד, להרוג ולאבד.

שולי מועלם-רפאלי: בדיוק הערב אנחנו קוראים את מגילת אסתר.

שולי מועלם-רפאלי: זאת אותה המטרה, להשמיד, להרוג ולאבד.

שולי מועלם-רפאלי: בעיניי מי שהולך למקום הזה, כל הדרכים כשרות: רצח של נשים, רצח של אזרחים שלא מבדילים בין דם לדם.

שולי מועלם-רפאלי: בפיגוע האחרון בגוש עציון נרצח אזרח ערבי.

שולי מועלם-רפאלי: הרי הטרור לא מבדיל בין דם לדם.

שולי מועלם-רפאלי: הרי הטרור הזה שמדבר על השהידיות ועל הקדושה של הרצח, המטרה שלו היא למחוק את קיומה של מדינת ישראל.

שולי מועלם-רפאלי: מול המטרה הזאת, הכלים חייבים להיות כלים מחוץ לקופסה הרגילה.

שולי מועלם-רפאלי: משפחות שמעודדות טרור צריכות לשלם על זה מחיר.

שולי מועלם-רפאלי: כן, ילד בן חמש שאבא שלו רצח אימא של ילד בן חמש אחר, אין לו שום עדיפות.

שולי מועלם-רפאלי: הקול שאין פה בוועדה הוא הקול של משפחות הנרצחים.

שולי מועלם-רפאלי: משפחות הנרצחים שמשלמות את המחיר הבלתי נסבל הזה של בחור שקם בבוקר, או בחורה שקמה בבוקר והחבר שלה נפרד ממנה והפתרון הוא רצח יהודים, כי זה מה שיכניס אותה חזרה לקונצנזוס.

שולי מועלם-רפאלי: החברים שלי, שעובדים איתי בדברים אחרים יד ביד, תוהים ושואלים את עצמם: מתי לגנות ומתי לא לגנות.

שולי מועלם-רפאלי: חבר הכנסת אחמד טיבי, מעולם אף אחד מאיתנו לא שמח לאיד על רצח של שום אדם, שום אדם, אף פעם.

אחמד טיבי: תדברי בשמך.

שולי מועלם-רפאלי: אני אדבר בשם העם היהודי.

שולי מועלם-רפאלי: אף יהודי לא שמח לאיד כשנרצח אדם אחר.

אחמד טיבי: אני יותר פופולארי ממך ולא מדבר בשם העם הפלסטיני.

שולי מועלם-רפאלי: משפט אחרון.

שולי מועלם-רפאלי: לגבי האמצעים למלחמה בטרור.

שולי מועלם-רפאלי: כבר היינו בסבבים קודמים וראינו שאפשר היה למגר את הטרור הזה כשיוצאים מחוץ לקופסה.

שולי מועלם-רפאלי: אל תדברו במילים שאין בחוק הזה.

שולי מועלם-רפאלי: לכל אדם יש את זכות השימוע וזכות הערעור.

שולי מועלם-רפאלי: אל תנסו לטשטש את מה שטוב בחוק הזה.

שולי מועלם-רפאלי: מטרת החוק היא להילחם במי שרוצה לרצוח, להרוג, להשמיד ולאבד יהודים ואת קיומה של מדינת ישראל.

שולי מועלם-רפאלי: מיקי זוהר ואחריו ענת ברקו.

מכלוף מיקי זוהר: קודם כל, אני מברך את השר ומברך אותך, אדוני היושב ראש, על היוזמה החשובה הזאת.

מכלוף מיקי זוהר: כולנו כמובן נרתמנו אליה מאחר ואין לנו שום דבר ולא חצי דבר כנגד האוכלוסייה הערבית במדינת ישראל.

מכלוף מיקי זוהר: האוכלוסייה הערבית במדינת ישראל היא חלק אינטגרלי מהמדינה שלנו, היא חלק בלתי נפרד - - -

שולי מועלם-רפאלי: רק שליחי הציבור שלהם לא רוצים את זה כל-כך.

מכלוף מיקי זוהר: הם חלק בלתי נפרד מאיתנו ואנחנו תפקידנו וחובתנו ליצור דו-קיום, ליצור שוויון, ליצור מצב בו האוכלוסייה הערבית יכולה לחיות בשלום יחד איתנו.

מכלוף מיקי זוהר: אבל מנגד, כפי שאנחנו דואגים להוקיע מתוכנו את אלו שעוברים על החוק וכפי שאנחנו טורחים לעשות פעולות משפטיות כנגד אנשים – אפילו נבחרי הציבור הבכירים ביותר, כולל נשיא מדינה וכולל ראש ממשלה לשעבר – כך אנחנו גם נפעל כנגד מי שמסית לטרור ומי שמעודד טרור באשר הוא.

מכלוף מיקי זוהר: כך גם הייתי מצפה מכם לפעול, חברי הכנסת של האוכלוסייה הערבית במדינת ישראל.

מכלוף מיקי זוהר: אותו טרור שנעשה על-ידי אוכלוסייה מסוימת ואחר-כך על-ידי אלה שמעודדים אותו, פוגעים בשיתוף הפעולה שלנו יחד איתכם.

מכלוף מיקי זוהר: פוגעים באמון של העם היהודי באוכלוסייה הערבית ואותו דבר ההיפך.

מכלוף מיקי זוהר: לכן אני אומר כך: החוק הזה יש בו את כל הכלים המשפטיים האפשריים כדי לסנן באמת אנשים שתומכים בטרור.

מכלוף מיקי זוהר: זאת אומרת, שאם יש משפחה שאכן תומכת בטרור ואכן מעודדת אותו או שמחה לאדם של משפחות שנרצחו או בפעולות טרור שנעשו נגד מדינת ישראל, אין להם שום מקום במדינת ישראל ולא בארץ ישראל.

מכלוף מיקי זוהר: מי שפועל ההיפך, לא רק שנחבק אותו, נעניק לו את כל הזכויות ואפילו זכויות מעבר לכך, כי זאת המטרה שלנו, לחיות פה בשיתוף פעולה אבל למגר את הטרור.

ענת ברקו: אדוני יושב הראש, אדוני השר.

ענת ברקו: אני רוצה לומר שנושא הטרור הפלסטיני, זאת הבשורה שהם הביאו לעולם.

ענת ברקו: אנחנו רואים את החיקוי, את הלמידה של חטיפות מטוסים, מחבלים מתאבדים.

ענת ברקו: רק אתמול היה פיגוע קשה ביותר.

ענת ברקו: אלה דברים שהועתקו ונלמדו על-פי המודל הפלסטיני וזאת הבשורה שלו לעולם.

ענת ברקו: לכן, אנחנו יודעים שגם היום השיח הוא של פגיעה בזכויות הפרט, גם במובן הזה של מעקבים בפייסבוק, רשתות חברתיות.

ענת ברקו: אני חוזרת מכנס בברלין למאבק באנטישמיות, פוליטיקאים בעולם מדברים על כניסה לרשתות חברתיות ומעקבים כדי למנוע הסתה לטרור, כי מבינים שהסתה מהסוג הזה מניעה אנשים לפעולה.

אוסאמה סעדי: את שמסיתה כל הזמן נגד העם הפלסטיני.

אוסאמה סעדי: את אומרת שאין עם פלסטיני, זאת הסתה.

ענת ברקו: אני לא אמרתי, אתה תקשיב לי.

אוסאמה סעדי: את אמרת.

אוסאמה סעדי: אמרת שאין פ' דגושה.

ענת ברקו: אתה בין אלה שהבינו בדיוק מה שאמרתי.

אוסאמה סעדי: חלק גדול מהליכוד אומרים שאין עם פלסטיני.

ענת ברקו: כמו שהרומאים רצו למחוק - - - אני אומרת שיש והנה אתה פה.

דוד ביטן: אני חייב לסיים.

ענת ברקו: משפט אחד, אני לא אתן לו להפריע לי.

אוסאמה סעדי: אתם תמיד מטיפים מוסר.

אוסאמה סעדי: תטיפו מוסר לעצמכם.

ענת ברקו: הרבה פעמים ההורים במשפחה הפלסטינית מהווים מנגנון מרסן מפני טרור.

ענת ברקו: הם יכולים למנוע.

ענת ברקו: אם לא, המשפחה תשלם את המחיר.

ענת ברקו: אני רוצה להדגיש, גירוש ללא חזרה ולא כפי שקרה בלבנון, כשהחזרנו.

דוד ביטן: אני רק רוצה להזהיר את הח"כים הערביים.

דוד ביטן: תיראו מה קרה עם הטרור, איך הוא מתבצע גם בטורקיה וגם במקומות אחרים, אז תיזהרו שהטרור לא יגיע גם אליכם.

ענת ברקו: ברור, הגולם קם על יוצריו.

דוד ביטן: אני מצביע על כל הצעת חוק בנפרד.

דוד ביטן: הצעת חוק הכניסה לישראל (תיקון – ביטול אשרה ורישיון לישיבת קבע למחבלים או למשפחותיהם עקב השתתפות בפעילות טרור), התשע"ו-2016.

דוד ביטן: מי בעד פטור מחובת הנחה?

דוד ביטן: אתה לא מצביע סעדי?

דוד ביטן: אמרת שיש כבר חוק כזה.

אוסאמה סעדי: נו, יש חוק כזה, למה צריך עוד חוק?

דוד ביטן: מי נגד?

דוד ביטן: מי נמנע?

דוד ביטן: בעד – 11

דוד ביטן: נמנעים – אין ההצעה למתן פטור מחובת הנחה להצעת חוק הכניסה לישראל (תיקון – ביטול אשרה ורישיון לישיבת קבע למחבלים או למשפחותיהם עקב השתתפות בפעילות טרור), התשע"ו-2016, נתקבלה.

דוד ביטן: אנחנו מצביעים כעת על הצעת חוק הפעלת סמכות תיחום מגורים לתושבי האזור ומשפחותיהם עקב השתתפות בפעילות הטרור, התשע"ו-2016.

דוד ביטן: מי בעד פטור מחובת הנחה לפני קריאה טרומית?

דוד ביטן: בעד – 11

דוד ביטן: נמנעים – אין ההצעה למתן פטור מחובת הנחה להצעת חוק הפעלת סמכות תיחום מגורים לתושבי האזור ומשפחותיהם עקב השתתפות בפעילות הטרור, התשע"ו-, 2016, נתקבלה.

דוד ביטן: שתי הצעות החוק עברו.

אחמד טיבי: אני מבקש רביזיה.

דוד ביטן: אנחנו נקבע מתי הרביזיה.

דוד ביטן: בוטלה הרביזיה.

דוד ביטן: אחמד אמר שביטל.

דוד ביטן: <4.

דוד ביטן: הארכת משך כהונת הוועדה המיוחדת לדיון בהצעה לסדר היום בנושא:

דוד ביטן: "קשיים ברפורמה בשירות המדינה" פניית יושב ראש הוועדה המיוחדת.

דוד ביטן: >

דוד ביטן: הנושא הבא: הארכת משך כהונת הוועדה המיוחדת לדיון בהצעה לסדר היום בנושא: "קשיים ברפורמה בשירות המדינה", פניית יושב ראש הוועדה המיוחדת.

דוד ביטן: הבנתי שאתה צריך עוד חודשיים.

רועי פולקמן: כן.

רועי פולקמן: רק בגלל שזה גלש לפגרה ורצינו לא לעשות את זה בפגרה.

רועי פולקמן: אנחנו מבקשים לתחילת יולי.

דוד ביטן: עד 30.6.2016.

דוד ביטן: מי בעד?

דוד ביטן: בעד – רוב

דוד ביטן: נמנעים – אין הארכת משך כהונת הוועדה המיוחדת בהצעה לסדר היום בנושא קשיים ברפורמה בשירות המדינה עד לתאריך 30.6.2016, נתקבלה.

דוד ביטן: התקבל פה אחד.

דוד ביטן: <5.

דוד ביטן: הצעת חוק השידור הציבורי (תיקון מס' 4), התשע"ו-2016> <6.

דוד ביטן: הצעת חוק השידור הציבורי הישראלי (תיקון - סעיף 92), התשע"ו-2016>

דוד ביטן: בקשת יושב ראש ועדת הכלכלה למיזוג הצעות החוק הבאות: 1.

דוד ביטן: הצעת חוק השידור הציבורי (תיקון מס' 4), התשע"ו-2016.

דוד ביטן: 2.

דוד ביטן: הצעת חוק השידור הציבורי הישראלי (תיקון – סעיף 92), התשע"ו-2016.

דוד ביטן: מי בעד?

דוד ביטן: מי נגד?

דוד ביטן: בעד – רוב

דוד ביטן: נמנעים – נמנעות הבקשה למיזוג שתי הצעות החוק, נתקבלה.

דוד ביטן: אושר פה אחד.

דוד ביטן: לא נספיק לעשות את תקציב השרים.

דוד ביטן: שינוי תקציב השרים יעבור ליום שני.

דוד ביטן: <7.

דוד ביטן: הצעת חוק הפיקוח על שירותים פיננסיים (תיקוני חקיקה), התשע"ו-2016>

דוד ביטן: הנושא הבא: קביעת ועדה לדיון בהצעת חוק הפיקוח על שירותים פיננסיים (תיקוני חקיקה), התשע"ו-2016.

דוד ביטן: מה הבקשה של הממשלה?

יצחק כהן: הבקשה של הממשלה היא להעביר את זה לוועדת הרפורמות בראשותו של אלי כהן מכיוון שהוא כבר התחיל העבודה שם.

יצחק כהן: רפורמת בריס כבר נמצאת אצלו והוא מחכה למיזוג.

דוד ביטן: איזו רפורמה נמצאת אצלך?

דוד ביטן: אנחנו מטפלים בנושא של הקמת המפקח הפיננסי.

דוד ביטן: חוק מאוד ארוך, 120 סעיפים.

דוד ביטן: אנחנו כבר בסעיף 92 אחרי הקראות.

דוד ביטן: זה משתלב עם ההצעה הזאת?

דוד ביטן: כן.

דוד ביטן: גפני, יושב ראש ועדת הרפורמות אומר שזה לא המצב הרגיל שמבקשים לקחת נושא אלא מכיוון שהם כבר דנים בהצעת חוק המפקח הפיננסי, שזה חוק מאוד גדול ומאוד ארוך.

דוד ביטן: החוק הזה מאוד משתלב בעניין הזה ולכן חשוב שזה יעבור אליו.

משה גפני: מדובר פה על לקחת מוועדת הכספים נתח גדול מהוועדה שלה.

משה גפני: החוק הזה מדבר על זה שמבטלים את אגף שוק ההון במשרד האוצר והופכים אותו לרשות, כמו שהיה עם בנק ישראל, כמו שהיה עם דברים דומים.

משה גפני: זה נושא של ועדת הכספים, הוא לא קשור לשום חוק.

משה גפני: אגב, מוציאים את הפיקוח של ועדת הכספים בחוק הזה.

משה גפני: החוק כפי שהוא עבר בקריאה ראשונה, הכול מדבר על ועדת הכספים.

משה גפני: לוועדת הכספים יש כמה נתחים.

משה גפני: יש לה את משרד האוצר, את אגף התקציבים, את אגף החשב הכללי, את אגף שוק ההון ואת הרשות לניירות ערך.

משה גפני: פשוט לוקחים את אגף שוק ההון, שהוא חלק מרכזי בעבודת ועדת הכספים.

משה גפני: היה צריך להגיד לי את זה מלכתחילה, אז לא הייתי לוקח את ועדת הכספים, הייתי לוקח את משרד הכלכלה.

משה גפני: אדוני, ידע יושב ראש ועדת הכספים, שאני מכבד אותו, שיש חלק מהסעיפים שיהיו גם במסגרת הוועדה שהוקמה לצורך העניין.

משה גפני: שנית, הנושא של המפקח הפיננסי, שכיום אנחנו נמצאים בו בחוק המשולב, בסעיף 90 מתוך 120, שזה קשור בקשר עמוק לנושא של הקמת אגף שוק ההון.

משה גפני: זה משתלב אחד בשני.

משה גפני: יודע יושב ראש הוועדה, בדברים שלא היינו קטנוניים איתו ואמרנו לו – הנה, רק השבוע הגענו איתו להסכמה - - -

דוד ביטן: אני רק רוצה להגיד לכם דבר אחד, שתדעו.

דוד ביטן: אני כבר לא אסכים להעביר.

דוד ביטן: לגבי החוק הזה שכנעתם אותי אבל אני אומר לכם חד וחלק, הסיפור הזה - - -

משה גפני: אני אלך לראש הממשלה על זה.

משה גפני: אני רואה בזה הפרה של ההסכם הקואליציוני.

משה גפני: אני לא מתכוון לשחק עם זה.

דוד ביטן: אני אומר לכם את האמת.

דוד ביטן: אני כבר שוקל להגדיר את הסמכויות של ועדת הרפורמות, כי השיטה הזאת שאני יכול להעביר כל חוק ואין סמכויות - - -

יצחק כהן: זה ממש לא כל חוק.

יצחק כהן: זה חלק מההסכם הקואליציוני.

משה גפני: אז נברר את ההסכם הקואליציוני.

משה גפני: לא להעביר את זה בלי לדבר איתי.

דוד ביטן: בגלל שיושב ראש הכנסת לא רצה בזמנו להקים ועדה ואז אני בעצם לא עשיתי סמכויות לוועדה, הוא נראה לי בעייתי.

דוד ביטן: אני לא אסכים לזה יותר.

דוד ביטן: אני אומר לכם את האמת, תתחילו לקחת את זה בחשבון.

דוד ביטן: זה רק במקרים חריגים.

דוד ביטן: אחרת אנחנו נביא את זה כוועדה מסודרת.

דוד ביטן: נעביר סמכויות ונסיים את הוויכוח הזה.

דוד ביטן: אני לא מוכן שכל פעם יהיה לי ויכוח.

משה גפני: אני לא מסכים לזה.

משה גפני: אדוני היושב ראש, אני מבקש שלא תצביע.

משה גפני: אני מבקש התייעצות סיעתית.

משה גפני: אני הולך להתייעץ עם הסיעה שלי ונחליט על המשך דרכנו.

משה גפני: אם המשמעות של העניין - - -

יצחק כהן: אדוני היושב ראש, זה בתוך ההסכם הקואליציוני.

יצחק כהן: הוא חושב שהכול מגיע אליו.

יצחק כהן: השבוע שכנעת אותנו.

משה גפני: כן, העברת אלי את הפנסיה של השב"כ והמוסד.

משה גפני: העברת אלי.

משה גפני: את כל הדברים המעניינים אתה לוקח לך.

משה גפני: אני מציע שתעזוב את סיעת ש"ס ותעבור לכולנו.

משה גפני: מה אתה עושה בסיעת ש"ס?

משה גפני: למה אתה דואג?

משה גפני: למה אתה דואג?

יצחק כהן: למה אני דואג?

יצחק כהן: למה שאתה מקלקל.

משה גפני: אני מקלקל.

משה גפני: אתה יושב פה, אתה ניצב של כולנו.

יצחק כהן: אל תגיד לי מה אני.

משה גפני: אתה איש של כולנו, אתה לא איש של ש"ס.

יצחק כהן: אתה חצוף.

משה גפני: אני חצוף?

יצחק כהן: אתה חצוף.

משה גפני: תגיד לי מה עשית.

יצחק כהן: מה שאתה קלקלת אני תיקנתי.

משה גפני: מאה אחוז.

יצחק כהן: חוצפן.

משה גפני: זה לא יימשך הדבר הזה.

משה גפני: אסור שזה יימשך.

דוד ביטן: אמרתי שאותי הוא שכנע רק לגבי החוק הזה.

יצחק כהן: חוצפן.

משה גפני: אתה חוצפן.

יצחק כהן: אתה חצוף.

משה גפני: אתה יודע למה אני נלחם, חצוף.

יצחק כהן: אתה לא נלחם, אתה מקלקל.

משה גפני: אני מקלקל?

משה גפני: חצוף.

יצחק כהן: אתה גנב קרדיטים, זה מה שאתה, חצוף.

<ארבל אסטרחן: מובן שמבחינת התקנון ומבחינה משפטית, הצעת החוק הזאת שייכת לוועדת הכספים.

אלי כהן: גם הצעת המפקח קשורה לוועדת הכספים.

<שגית אפיק: אני חייבת להשיב.

אלי כהן: את לא חייבת להשיב, את לא חברת כנסת.

דוד ביטן: העובדה שאין סמכויות לוועדת הרפורמות מאפשרת להעביר כל דבר.

דוד ביטן: השיטה הזאת לא יכולה להימשך.

דוד ביטן: היושב ראש צריך להבין.

דוד ביטן: הוא לא רצה את הרפורמות כוועדה קבועה אבל זה מאפשר לה לקבל כמעט את כל החוקים, כי אין לה סמכויות.

דוד ביטן: זה דבר והיפוכו.

דוד ביטן: הדבר הזה לא יכול להימשך הרבה זמן.

רועי פולקמן: זה ספציפית היה בהסכמים הקואליציוניים.

דוד ביטן: תקשיבו טוב למה שאני אומר לכם.

דוד ביטן: אני מוכן לקבל הרבה עניינים אבל זה הגדיש את הסאה.

רועי פולקמן: זה לא כל נושא.

<שגית אפיק: ההצעה הזאת בעצם עוסקת ברשות חדשה - - -

דוד ביטן: אבל הוא אומר שיש לו כבר הצעת חוק אחרת והסכמתם להעביר.

<שגית אפיק: אז אני אומרת מה השוני בין ההצעה הזאת להצעה האחרת.

יצחק כהן: זה אותם תיקונים, אותם תיקוני חוק, אותם סמכויות חוק.

<שגית אפיק: בוועדת הכספים נמצאים שלושה חוקים.

דוד ביטן: אני שואל אתכם: בשביל מה להקים רשות?

דוד ביטן: הרי מה קורה עם כל הרגולטורים?

דוד ביטן: מקימים רשות ואחר-כך אי-אפשר לדבר איתם.

דוד ביטן: אתם לא מבינים שאתם עושים טעויות?

דוד ביטן: אתם שומטים את השטיח מתחת לסמכות השר.

דוד ביטן: ברגע שמקימים רשות, הרגולטורים הם אלוהים, אי-אפשר לגעת בהם.

דוד ביטן: אתם לא קולטים את זה בכלל.

דוד ביטן: חלק מהמשרד זה עדיף.

דוד ביטן: אתם פשוט הולכים נגד עצמכם כל הזמן עם הרשויות האלה.

דוד ביטן: עד כמה אפשר לדבר על זה?

דוד ביטן: כל אחד שהוא רשות הוא אלוהים, אי-אפשר לדבר איתו בכלל.

דוד ביטן: גם השר לא יכול להתערב.

דוד ביטן: מה קורה לכם?

דוד ביטן: אתם לא מבינים שזאת טעות?

דוד ביטן: זאת טעות עניינית, זה לא קשור לוועדה.

יצחק כהן: זה לא נכון.

דוד ביטן: מספיק כבר עם זה.

דוד ביטן: כל השרים מוותרים על הסמכויות לרגולטורים ולרשויות וזה לא נותן שום דבר.

דוד ביטן: אחר-כך בוכים ואומרים מה עשינו.

דוד ביטן: מספיק עם זה.

דוד ביטן: אני חייב להצביע תוך שתי דקות.

משה גפני: אני חייב התייעצות סיעתית.

דוד ביטן: התייעצות סיעתית, בבקשה.

דוד ביטן: הצבעה בשעה אחת עשרה.

דוד ביטן: גפני, תגיד רביזיה, זה יהיה ביום שני.

דוד ביטן: עד יום שני תשב עם ראש הממשלה.

דוד ביטן: לא תהיה רביזיה היום כי היום פורים.

משה גפני: שר האוצר ביקש שאני אעביר את הריט ואמרתי בסדר.

משה גפני: הוא אמר שאחרי זה נלך לפי התקנון.

משה גפני: אני לא מבין מה שקורה פה.

<שגית אפיק: יש היום שלושה חוקים שנחקקו מאז חקיקת בכר בשנת 2005, שהם החוקים שמסדירים את שוק ההון בישראל: חוק הביטוח, חוק קופות הגמל וחוק השירותים הפיננסיים.

<שגית אפיק: שלושת החוקים האלה תופסים שליש מנפח - - -

אלי כהן: מה היא מתייחסת?

אלי כהן: היא חברת כנסת?

אלי כהן: אני לא מבין את זה.

מכלוף מיקי זוהר: אלי, היא יועצת משפטית של ועדת הכספים.

מכלוף מיקי זוהר: אתה לא יכול לא לתת לה לדבר.

<שגית אפיק: גם היועצת המשפטית לוועדה הזאת אמרה - - -

<שגית אפיק: עם כל הכבוד, יש כאן איזה בלבול עם הייעוץ המשפטי לוועדת הכספים.

מכלוף מיקי זוהר: היא יועצת משפטית של ועדת הכספים, אתה חייב לתת לה לדבר.

מכלוף מיקי זוהר: היא רק מדברת, היא לא מצביעה.

דוד ביטן: אלי, אני מגן על הייעוץ המשפטי.

דוד ביטן: אי-אפשר ככה.

דוד ביטן: עם כל הכבוד לפוליטיקאים, יועצים משפטיים של ועדות, זכותם להביע עמדה.

<שגית אפיק: שלושת החוקים האלה הם בעצם חוקים שוועדת הכספים מטפלת בהם מזה שנים רבות, בוודאי מאז חקיקת חוקי בכר.

<שגית אפיק: מה שההצעה הזאת בעצם עושה, היא לוקחת את שלושת החוקים האלה ומכפיפה אותם תחת רשות, כשהרשות הזאת לא תהיה כפופה יותר לפיקוח פרלמנטרי בכנסת.

דוד ביטן: זה מה שאני אומר, זאת טעות טוטלית.

<שגית אפיק: היא הופכת את כל הרגולציה לרגולציה כזאת - - -

דוד ביטן: מה אתם רוצים, לעשות חוק כזה באמת?

דוד ביטן: זה מה שאתם רוצים?

<שגית אפיק: אי-אפשר לנטרל את ועדת הכספים.

אלי כהן: אנחנו לא דנים עכשיו בחוק.

אלי כהן: אתה חבר בוועדה, אדוני היושב ראש.

דוד ביטן: אבל יש גבול.

דוד ביטן: אתם רוצים שהם יעשו מה שהם רוצים בלי שאף אחד לא יפקח עליהם?

משה גפני: בלי פיקוח פרלמנטרי.

יצחק כהן: זה לא נכון.

<שגית אפיק: ברור שלפי התקנון זאת הצעה של ועדת הכספים.

דוד ביטן: מי בעד להעביר את זה לוועדה של אלי כהן שהיא ועדה מיוחדת?

<ארבל אסטרחן: ולשנות את שמה בהתאם.

דוד ביטן: כן.

דוד ביטן: מי בעד?

דוד ביטן: מי נגד?

דוד ביטן: מי נמנע?

דוד ביטן: בעד – 2

דוד ביטן: נמנעים – אין ההצעה להעביר את הנושא לוועדה המיוחדת בראשותו של אלי כהן, נתקבלה.

דוד ביטן: זה עבר שניים נגד אחד.

משה גפני: אני מבקש רביזיה.

דוד ביטן: רביזיה ביום שני הבא, אני לא יכול לעשות היום.

דוד ביטן: אני אומר לכם, תרגיעו קצת עם ההעברות לוועדת הרפורמות.

דוד ביטן: זה גם לא נראה טוב.

דוד ביטן: זה נראה יותר כרצון להעביר את רצון האוצר.

דוד ביטן: הישיבה נעולה.